Rupanya Air Kotak Pelbagai Perisa Boleh Lemahkan Usus, Jaga-jaga Kalau Anak Suka Minum!

Kebanyakan antara kita tahu bahawa minuman bersoda tidak bagus untuk kesihatan dan seboleh mungkin ibu ayah akan larang anak-anak daripada kerap menikmati air bergas dalam pengambilan harian.

Pun begitu mungkin ada juga antara ibu ayah yang tidak tahu bahawa bukan sahaja air jenis berkarbonat yang perlu dikawal pengambilannya malah air minuman kotak pelbagai perisa juga wajar dielakkan daripada diminum oleh anak-anak.

Ini memandangkan air minuman tersebut sebenarnya boleh melemahkan usus anak-anak anda, ini sebagaimana fakta yang dikongsikan oleh Dr Mazliana Mazlan di akaun facebooknya.

Air kotak lemahkan usus anak.

Ini bukan minuman harian anak-anak kita. Air kotak berperisa, tinggi kandungan gula.

Elakkan beri anak-anak kita minum setiap hari air kotak berperisa macam ni tau. Walau kita nampak remeh, ala air kotak je pun, jus buah jugak kot.

Tengoklah gula dia banyak mana, sampai berapa jenis pulak tu. Belum masuk pewarna tiruan, perasa tiruan, pengawet dan aditif yang berlebihan.

Gula.

Sucralose.

Sucralose ni pemanis tiruan. Pemanis yang hanya letak sedikit je pun, dah cukup untuk beri rasa manis.

Sucralose, banyak ada dalam air kotak.

Sucralose, boleh kacau bilaukan keseimbangan bakteria di usus anak-anak.

Bakteria baik di usus, sangat penting untuk anak-anak. Banyak penyakit berpunca dari usus yang tak seimbang kan.

Sucralose, akan kurangkan bakteria baik di usus, akan lemahkan kesihatan usus anak-anak.

Imuniti tubuh anak boleh rendah, kalau hari-hari minum air kotak macam ni.

Elakkan jugak, sediakan di taska atau sekolah anak-anak ya. Tempat anak kita belajar, sepatutnya anak-anak pun kena belajar tentang makanan yang baik untuk usus, yang boleh sihatkan tubuh badan mereka.

Kita cuba sama-sama ya, insyaAllah.

Sumber : Mazliana Mazlan


“Jahit Dekat Sini Lagi Sakit Dari Jahit Beranak. Sakit Sangat-Sangat!” – Nurul Shuhada

‘Jahit dekat sini (bahagian pipi) lagi sakit dari jahit beranak. Sakit sangat-sangat. Nasib tak kena di mata.’

Itu luahan yang dirasai isteri pelakon Hafidz Roshdi iaitu Nurul Shuhada selepas ditumbuk sebanyak tiga kali dan perlu menerima 10 jahitan Khamis lalu.

Memetik laporan Melodi, Shuhada ditanya respon Hafidz selepas melihat dirinya sudah berlumuran darah dan adakah sudah membuat permohonan maaf selepas melakukan keganasan rumah tangga?

“Tak boleh nak describe macam mana. Susah nak cakap. Kita tak tahu keikhlasan orang. Hanya Allah yang tahu.” katanya.

Shuhada juga menjawab soalan sama ada pernah kena lagi teruk selain daripada kejadian ditumbuk.

“Rasanya dia lagi tahu. Saya tak nak komen sangat, benda dah lepas. Saya harap perkara ini boleh dijadikan iktibar untuk semua. Kalau pun pernah terjadi, saya serahkan kepada pihak polis untuk selesaikan.” katanya.

Ibu kepada dua cahaya mata ini menyatakan dia sudah menyerahkan segala bukti kepada pihak polis dan menegaskan kepada pihak ketiga untuk tidak berasa takut sekiranya bukan menjadi punca berlaku pergaduhan.

“Saya sudah serah segala bukti-bukti kepada pihak polis untuk jalankan siasatan. Kalau betul pihak ketiga tidak bersalah, dia tidak perlu takut. Saya memang di pihak yang benar.

“Saya sudah tujuh tahun berkahwin dengan Hafidz. Saya tahu perangai dan nak handle dia. Daripada pengalaman-pengalaman lepas, apa yang berlaku, kalau saya mengeluarkan kata-kata provokasi kepada dia, memang saya bodoh untuk dapatkan luka macam ini.

“Orang luar di sana, korang tak kenal saya macam mana. Saya dan Hafidz masih bercakap baik. Saya juga tidak akan menjatuhkan maruah untuk pergi tarik rambut orang ketiga. Nak kata saya sengaja menyebarkan aib, selama ini pun saya tak ada media sosial.” tambahnya

Selain itu, Shuhada menekankan dia tidak akan memburukkan pemilik nama Muhammad Hafidz Roshdi kepada anak-anak kerana mereka memerlukan kasih sayang dari seorang ayah.

Dalam pada itu, anak kelahiran Perlis ini turut menitipkan ucapan sekiranya ditakdirkan Hafidz berkahwin dengan ‘penyondol’ iaitu Athira Yuhada.

“Kalau betul Hafidz dan Athira berkahwin, saya mengucapkan selamat pengantin baharu.

“Hidup la dengan tenang dan bahagia dirahmati Allah. Semoga perkahwinan anda berdua kekal hingga ke jannah.” jelasnya.

Pada Khamis lalu, Shuhada mendakwa Hafidz telah menumbuk sebanyak tiga kali di Kawasan Rehat dan Rawat (R&R) Sungai Buloh.

Gara-gara perbuatan itu, Shuhada menerima 10 jahitan di bahagian pipi kiri dan menyebabkan cacat kekal.

Sebelum ini, Hafidz berdepan kontroversi apabila kisah rumah tangga menjadi perbualan hangat ekoran dakwaan curang.

Pada 23 Februari lalu, Hafidz kemudian menceraikan Shuhada dengan talak satu sambil bersaksikan ahli keluarga.

Sumber: Youtube TV3MALAYSIA Official


Pudarkan Jeragat Dengan 2 Petua Ni

Petua penjagaan kecantikan kulit memang telah lama diamalkan oleh wanita Melayu sejak dahulu lagi.

Dan hingga kini,  antara petua yang digunakan untuk menghilangkan jeragat di wajah adah dengan menggunakan lemon dan gula sebagai skrub semulajadi memang terbaik.

Jeragat iaitu bintik-bintik hitam yang muncul pada permukaan kulit akibat kekurangan nutrien (terjadi apabila usia makin meningkat/ faktor genetik), pengambilan pil perancang, cuaca atau kesan pemakaian produk-produk kecantikan yang mengandungi bahan kimia.

Selain petua tadi yang boleh diamalkan untuk memudarkan kesan jeragat di wajah,  anda juga boleh cuba petua di bawah ini yang telah dikongsikan oleh Nur Kaisara Khalisha untuk menangani masalah tersebut.

Petua hilangkan jeragat.

Bahan-bahan:

Langkah demi langkah:

1. Ambil segenggam beras, rendam dalam air anggaran selama sejam.

2.Toskan beras dan tumbuk bersama anggaran 1cm kunyit hidup hingga lumat.

3.Gaulkan bersama perahan sebiji limau nipis dan sebiji putih telur hingga mesra.

4. Sapukan ke seluruhan muka sebagai masker.

5. Biarkan hingga kering. Bilas dengan air suam untuk kekalkan kelembapan kulit.
Buatlah setiap hari sehingga berpuas hati.


Ini Kesan Bila Anak Terlalu Emosi Dengan Barang Permainan. Ibu Ayah Kena Alert Hal Ini.

Hati-hati bila anak terlalu BEREMOSI dengan benda!

Itu petanda bahawa anak dah tersalah tafsir tentang emosi dan benda. Benda tak boleh buat kita gembira. Benda juga tak boleh buat kita sedih.

Terutama emosi kepada mainan!

Gara-gara mainan dia boleh berbaring tengah tengah mall, meraung nak beli mainan kegemarannya.

Kerana mainan juga dia sanggup bergaduh dengan adik beradik dan kawan-kawan.

Kerana mainan juga anak boleh menjerit pada mak ayah. Ini bahaya!

Terlalu beremosi dengan benda buat tempoh yang lama boleh merosakkan sistem Limbic ( otak emosi ) anak dan menolak segala hubungan emosi dengan manusia.

Akibatnya ;

1 – Cakap mak ayah langsung tak di dengari kerana tak ada kesan emosi

2 – Malah bersikap kurang ajar pada mak ayah seperti jerit, marah dan tantrum

3 – Tidak rasa gembira bila bermain dengan kawan-kawan kerana tiada emosi

4 – Suka habiskan masa sendirian dengan benda yang dia suka

5 – Tak peduli apa pun yang berlaku di sekeliling, dia dengan dunia dia.

6 – Kemahiran sosial sangat lemah dan susah nak berkawan.

7 – Dengan adik beradik pun dia boleh bermusuhan dan dengki.

Membeli anak mainan tak salah tapi biar la berpada-pada. Jangan gunakan mainan tu sebagai pengubat emosi.

Nak gembirakan anak tak semestinya kena “Spent Money”, anak lebih gembira jika kita dapat “Spent Time” dengan mereka.

Time is more expensive than money..

Mohd Fhais
Sesungguhnya duit segunung pun belum tentu boleh beli semula 1 saat yang dah berlalu.

p/s : Sekiranya penulisan ini bermanfaat sila kongsikan pada mak ayah lain ye supaya mereka pun dapat tempias manfaatnya.

Sumber: FB Mohd Fhais


“Pelamin Guna Belon, Kerusi &Backdrop Je.” Pengantin Pilih Pelamin “DIY”, Tiup Belon Helium 3 Jam Sebelum Majlis. Rare!

Setiap pasangan suami isteri ad acara tersendiri untuk merealisasikan impian perkahwinan mreka.

Ada yang mengambil masa berbulan-bulan untuk membuat persiapan, tak kurang yang memilih saat akhir berbuat demikian.

Dengan alasan cukuplah majlis yang ringkas namun cukup manis untuk dikenang di kemudian hari.
Dengan juga dengan pasangan merpati sejoli ini. Mereka memilih majlis yang cukup simple.

Pelamin pasangan ini telah digubah dan dihias sendiri oleh rakan baiknya yang dikenali sebagai Yusra.

Yusra juga telah memuat naik sebuah posting dan beberapa keping gambar mengenai pelamin kawannya itu.

.

Biarpun cukup ringkas dengan hanya dihiasi dengan belon-belon yang terapung, kerusi dan backcrop. Tetapi tiada siapa sangka, hasilnya amat mengagumkan!.

.

Menurut Yusra lagi, konsep dan idea asal mengenai pelamin ini adalah permintaan dari kawannya yang menginginkan pelamin DIY dan ringkas sahaja. Perkongsian tersebut dimuat naik menerusi laman twitter Yusra baru-baru ini.

Tp at the end belon tinggal sikit sebab bagi kat tetamu and budak budak after bergambar. 😂

Pelamin belon ni mmg idea pengantin sendiri dari awal sbb dia nak pelamin DIY je. Helium balloon mmg kena tiup lambat sebab helium gas can last 8-12 hours je. Lepastu dia dah tak cantik dah.

Korang nk buat make sure outfit sesuai. jgn pakai songket tapi deco balloon pulak! 😂 and make sure its helium gas ok!

Menurut penjelasannya dalam temubual Mstar, belon-belon berkenaan telah ditiup, dan dekorasi pelamin tersebut telah disiapkan dalam masa lingkungan 3 jam sebelum majlis bermula.
Malah, kos yang dikeluarkan untuk pelamin tersebut sangat jimat yang hanya menelan belanja kurang dari rm500 sahaja.

Menarik kan idea ini, bukan sahaja menjimatkan kos majlis kahwin, malah deko yang simple juga membuatkan suasana menarik kerana tidak terlalu sarat. Yang penting fokusnya pada pengantin raja sehari kan.


“Syukur Allah Beri Nikmat Jadi Ibu.” Enam Tahun Menanti,  Idayu Kongsi Berita Hamil!

Eam tahun mendirikan rumah tangga beraama pasangannya Shahrul Fadzil, Juara Akademi Fantasia Megastar 2017, Idayu berkongsi berita gembira apabila hamil anak sulung.

Biarpun perlu menunggu lama untuk dikhabarkan berita gembira ini, Idayu atau nama sebenarnya, , Nur Farah Idayu Yaakob reda dalam setiap penantian yang panjang itu pasti terselit hikmah berharga

Idayu yang mendirikan rumah tangga pada 15 Mei 2014 kini memaklumkan usia kandungannya sudah lebih lima bulan.

“Ada ketika saya juga tewas dengan rasa sedih kenapa Tuhan tidak berikan saya rezeki berbadan dua lebih awal. Tipulah kalau saya tak rasa rimas kalau ditanya bila nak dapat anak. Cuma jangan sesekali putus asa berusaha.

“Namun percaturan dan kuasa Allah itu lebih baik. Saya dan suami kini bersyukur di atas nikmat dan keindahan fasa ini. Di sebalik dunia diuji dengan pandemik COVID 19 dan terkesan, saya bersyukur beroleh rezeki hamil.

“Saya dan suami yakin dengan peraturan Allah dan inilah waktu paling tepat. Kami akan sentiasa mensyukuri setiap detik ini. Moga dipermudahkannya,” katanya lagi.

Tambah Idayu lagi, dia dijangka melahirkan anak sulungnya itu pada bulan Mei depan.

“Jujur kalau tanya bab jantina, saya tak fikir langsung lelaki atau perempuan. Allah beri peluang merasai nikmat nak jadi ibu ini pun sudah besar rahmat buat saya.

“Moga bakal anak saya nanti dapaf dilahirkan sihat dan sempurna. Amin ya rabbal alamin,” katanya


‘Alhamdulillah, Tutup Pantang Day-44’- Fazura. Tahniah, Mama Fatima Dah Habis Pantang!

Sejak pelakon jelita Nur Fazura telah berkongsi foto terkini anak sulungnya, Nur Fatima Aisya untuk tatapan peminat, instagramnya sering jadi perhatian untuk mengetahui perkembangan dirinya dan anaknya.

Nur Fatima lahir pada 2 Oktober 2020 lalu.Terbaru, semalam, menerusi insta story, beliau berkongsi video ringkas dengan memaparkan air mandi bunga serta melahirkan rasa syukur setelah tamat pantang selepas bersalin.

‘Alhamdulillah, Tutup Pantang Day-44’.

Untuk makluman, amalan mandi bunga adalah antara amalan yang dilakukan dalam tempoh berpantang selepas bersalin. Mandi bunga ini umpama terapi untuk memberi kesegaran kepada badan selepas bersalin.

Malah amalan ini jika dilakukan dengan sempurna, akan memberi seri pada wajah serta bentuk badan juga kembali langsing selepas melahirkan anak.

Menurut kakitangan Fazrina_postnatalcare, Mandi Bunga Aura Seri (Penutup Pantang) biasanya dilakukan selepas tempoh 40, 44 sehingga 100 hari. Ia membantu menaikkan seri wajah si ibu, mengembalikan tenaga serta aura si ibu dan juga menandakan bahawa si ibu sudah habis berpantang.

Dalam pada itu, mereka juga menyediakan menu berpantang buat artis popular ini. Katanya,  Fazura seorang yang teliti mengenai penjagaan semasa berpantang. Kakitangan pusat ini juga berkongsi antara menu pilihan Fazura.

SEDAPNYA MENU PANTANG FAZURA

Untuk rujukan Fattah Amin dan Nur Fazura melangsungkan pernikahan pada 27 November 2017.


Yana Samsudin Didik Anak Memakmurkan Masjid Sejak Kecil.

Ibu mana yang tidak bimbang apabila anak yang sedang membesar tidak menunjukkan displin yang baik.

Bagi Yana Samsudin, dia bimbang sekiranya Mateen boleh  mengganggu jemaah sehingga menghilang kyusuk dalam ibadah.

“Mateen selalu kata nak ikut daddy pergi masjid , kami takut nak bawa sebab dia ni jenis tak takut orang dan risau main jauh jauh kacau orang.

“Sebelum ni pernah pergi masjid kat Putrajaya habis dia tawaf, macam mana mak nak kusyuk! Haaha .Pagi ni ada improvement ! Dia duk je depan mommy dan nenek sepanjang solat tapi , sepanjang tu lah dia nagis manjaaaa nak dukung. Sampai lah kami habis.

“Kat rumah elok je golek golek depan sejadah nak oii.. .Tengah dengar kutbah sedap pulak dia tido.Hahaha takpa lah nak… asalkan bahagia,” tulis Yana.

Dalam pada itu, ibu kepada seorang anak ini, turut didik ke masjid waktu kecil dahulu.

“Mommy dulu umur 5 tahun baru pergi surau, masjid jauh kena seberang jalan besar . Abah nak angkut semua memang tak mampu sebab ada motor vespa sahaja.

“Huhuhu Zaman sekarang dah galakkan anak kecil ke surau, ke masjid siap ada ruangan lagi untuk mereka.. berkarpet , ada aircond selesa… beruntung…Pengalaman kalian macam mana pula?,” kongsinya lagi.

Foto : Instagram Yana Samsudin


Petua Viral Cerahkan Tumit Kaki Merekah Yang Ditonton Lebih 2 Juta. Cukup Mudah & Ambil Masa 5 Minit Sahaja.

Siapa yang ada masalah tumit kaki merekah?

Nampak hodoh kan terutama sekali apabila kasut yang menampakkan kaki.

Bagi anda yang ada masalah ini, jom cuba petua yang cukup mudah ini.

Perkongsian ini. mendapat maklum balas netizen lebih 61K menekan butang ‘share’ dan hampir 5K untuk menghiasi ruangan komen.

Cara diajar cukup simple hanya menggunakan bahan alami seperti limau nipis dan juga garam.

Kedua-dua bahan ini digunakan dengan cara menggosok bahagian tumit kaki yang merekah secara perlahan-lahan.

Tips tumit merekah bersinar dalam 5 minit hanya guna 2 barang je. Jngan duk pandang rendah tang tumit merekah. tumit pun ada hak nak melawa, bergojes, ada skin haluih mulus bak muka ploles jugak

Yer korang, nampak tua bukan je pada paras rupa! orang tengok kaki pun boleh kata kita tua. bukan sorang je tapi ramai hat tegur kaki datin dah macam orang tua padahal umor baru 26. malu sungguh!

datin berlapang dada nak share tips basmi masalah tumit merekah hanya guna barang kat dapur je. mudah dan senang. anak2 tido mommy2 boleh la belai2 tumit.

Bahan-bahan:

Limau nipis

Garam

Cara membuat:

Untuk lebih detail boleh tengok video yang disediakan ini.


Ingatkan Perkampungan Bunian, Rupanya Satu Kampung Pakat Ikut Tema Warna Putih. Memang Sporting Semuanya!

Majlis perkahwinan merupakan satu kenangan yang sukar untuk dilupakan. Selain melihat penyatuan dua insan yang baru mendirikan rumahtangga, di sinilah selalunya keluarga dan sanak saudara akan bertemu dan berkumpul.

Sampai riuh rendah dibuatnya dengan usikan mereka terutamanya kepada pengantin baru. Pada majlis inilah sanak-saudara akan bergabung tenaga untuk memastikan majlis yang diadakan akan terlaksana dengan jayanya.

Selain itu, seperti sudah menjadi kewajiban apabila tema ditetapkan untuk majlis istimewa ini. Pelbagai tema ditetapkan bagi manjadikan majlis kelihatan gemilang dan sejuk dipandang terutaman dalam lensa kamera.

Seperti yang acapkali dilihat, pelbagai tema warna ditetapkan untuk sesebuah majlis perkahwinan namun majlis yang satu ini sangat meraih perhatian terutamanya setelah di muatnaik di laman TikTok.

Dalam video yang berdurasi 36 saat yang di kongsi oleh seorang jurugambar yang bernama Fitrin Ruslee memperlihatkan keunikan satu majlis perkahwinan yang diadakan di Raosa Hill, Ipoh yang serba serbi putih dari pasangan pengantin hingga ke para tetamu yang hadir. Malahan, jurugambar turut mengenakan baju putih demi menepati tema yang ditetapkan oleh tuan majlis.

Paling menarik apabila melangkah sahaja ke majlis ini, ia kelihatan seperti di perkampungan bunian kerana pemakaian tema putih ini bukan sahaja dipakai oleh ahli keluarga tetapi seluruh penduduk kampung di situ.

Kebiasaannya, majlis perkahwinan pengantin membenarkan para tetamu untuk berpakaian bebas asalkan sopan. Tetapi di majlis ini, semua penduduk sepakat untuk berpakaian serba putih. dan menjadikan majlis ini sangat istimewa dan lain dari yang lain.

Pemilihan tema ini turut menunjukkan keharmonian dan kemesraan dalam keluarga dengan penduduk kampung dalam menjayakan majlis perkahwinan ini.


Gara-Gara Sindiran Berat Suami Berlebihan, Isteri Ini Sediakan Menu Diet. Hasilnya Memang Win!

Isteri mana yang tak terasa hati apabila ada yang gelarkan suami ‘tong sampah’ yang membawa maksud berat suami berlebihan. Namun, gara-gara kata-kata sindiran itu, menjadi pembakar semangat untuk dirinya menyediakan menu diet buat suami tercinta. Begitulah yang dialami oleh Puan Darina Sekeri.

Terdahulu, beliau menjelaskan, bukan paksaaan kepada suaminya namun suaminya dengan rela hati untuk mengamalkan diet cara sihat. Bermula penghujung tahun lepas sehingga sekarang, suaminya masih megamalkan menu yang disediakan.

Malah lebih menakjubkan, dalam lebih kurang tiga bulan lebih dengan tiada pengambilan nasi dan minuman manis, berat suaminya telah menunjukan perubahan sehingga ukuran pakaian daripada XL kepada M. Kagumkan. Selain senaman untuk kekal sihat, ikuti cara penyediaan menu yang disediakan oleh puan ini. Beliau berkongsi lebih 25 menu cara beliau dan suami diet.

Sebahagian menu yang saya masak untuk bekal suami setiap hari. Start diet awal Oktober 2018 hingga sekarang, lebih kurang 3bln ++
Suami saya on diet. Tak makan nasi, tak minum manis..
Dari size XL ke size M.
Dari seluar size 36 ke size 28.

Terima kasih kepada yang kutuk dia, panggil dia tong sampah. Saya isteri, apa orang kata kat suami saya mesti la saya pun terasa.

Saya tak suruh dia kuruskan badan. Dia sendiri yang nak buat. So saya masak makanan sihat, rendah kalori. Kukus, panggang, rebus dan goreng (guna airfryer sahaja)
Garam, guna garam bukit. Tiada bahan perisa.
Seasoning mcm² ada, blackpepper, whitepepper, paprika, chili flakes.. campak je apa ada..

Paling mudah dan murah, tempe goreng. Skg tempe dah jd menu wajib sebab dah boring mkn telur .Siapa lagi nak diet? Bole la buat semangat.

Berikut menu yang disediakan oleh puan ini kepada suaminya. Memang win lah menunya! Moga menjadi inspirasi kepada isteri-isteri demi memastikan suami kembali ‘ramping’ cara sihat.

Selamat mencuba!


Anak Tomok Lancar Cakap Mandarin, Warganet Puji Pilihan Tepat, Sekolah SJKC Sangat Displin.

Anak adalah anugerah Tuhan dan sebagai amanah kepada ibu bapa untuk mendidiknya dengan baik.

Untuk membentuk anak menjadi yang cemerlang dalam pendidikannya bukan jalan yang mudah.

Ia memerlukan sokongan masa dan komitmen yang tinggi. Itulah yang dikatakan. anak itu cerminan ibu bapa.

Anak penyanyi terkenal Tomok, Arrian Shah Akid,10 tahun meraih perhatian wargamaya dengan aksinya sedang membuat ulang kaji bagi persediaan menghadapi ujian bahasa Mandarin.

Tomok dan isterinya, Ayu Abas menerusi hantaran terdahulu mengakui bahawa keputusan menghantara anaknya, Arrian di Sekolah Jenis Kebangsaan Cina (SJKC) adalah sesuatu yang agak mencabar.

Tambahan pula pasangan suami isteri ini tidak tahu berbahasa Mandarin.  Namun siapa sangka, anak sulungnya kini petah berbahasa Mandarin.

Tomok menerusi hantaran terbarunya menitipkan doa buat anaknya yang akan menduduki ujian kemahiran Bahasa Mandarin ataupun Hanyu Shuiping Kaoshi (HSK).

Malah turut mengucapkan terima kasih kepada guru-guru yang membantunya menguasai bahasa Mandarin.

“Semoga berjaya arrian..ayah sentiasa doakan anak anak ayah berjaya dunia dan akhirat.”

Meninjau di ruangan komen, rakan artis dan warganet memuji kelancaran anak Tomok berbahasa Mandarin.

DIDIKAN MAK AYAH


Redakan Sakit Kepala Dengan Minuman Tolak Angin, 5 Jenis Minuman Ni Isteri Wajib Praktikan Buat Redakan Sakit Suami!

Sakit kepala yang datang menyerang secara tiba-tiba buat kita makin stress. Tak mampu nak lakukan sebarang kerja. Kalau berada di dalam kereta atau di pejabat pasti gelabah juga dibuatnya. Maklumlah ubat tidak ada, sakit pula makin berdenyut-denyut.

Jika suami tiba-tiba diserang sakit kepala, isteri boleh sediakan minuman ini sebagai altenatif sebelum mendapatkan bekalan ubat. Tak salah mencuba!

Kenali 5 jenis minuman ini.

Kopi Panas

Kopi berupaya untuk meringankan sakit kepala yang berlebihan. Kafein yang terkandung di dalam kopi inilah yang bertindak sebagai bahan utama untuk meredakan sakit kepala. Sekiranya anda diserang sakit kepala pada siang hari, cubalah minum secawan kopi untuk meredakan sakit kepala serta menghangatkan tubuh.

Air Halia
Air halia atau teh halia mungkin membantu anda meredakan sakit. Halia bertindak membuang angin sekaligus meredakan masalah angin yang menyerang kepala. Jika anda muntah, sakit pasti kembali reda.

Teh Hijau
Teh hijau mengandungi antioksidan yang merangsang sistem saraf dan mengaktifkan otak untuk mengurangkan stress, penyebab kepada masalah sakit kepala ini. Minumlah secawan teh hijau panas. Sangat membantu!

Teh Hitam
Kandungan kafein yang tinggi dalam teh hitam ini mampu meredakan sakit. Tambahkan kepekatannya dan minumlah tanpa ragu-ragu. Angin juga akan dapat dikeluarkan dengan mudah.

Susu Halia
Secawan susu halia yang panas sangat membantu untuk meredakan sakit malah membuang angin dengan pantas. Sifat susu yang mengenyangkan juga buat sakit makin tenang dan terkawal. Jika terasa hendak muntah, itulah langkah sebaiknya untuk meredakan sakit kepala.

Selamat mencuba!


PU Riz Beri Gelang Pulang Solat Jumaat, Neelofa Terhibur Komen Netizen – “..Suami Saya Bawa Balik Pisang Goreng”

Suami yang romantik ni, kadang tanpa isteri minta pasti ada yang mereka bawa pulang ke rumah setelah habis pulang dari kerja atau sesuatu tempat. Tidak kiralah nilainya atau apa barangannya, pasti dihargai oleh si isteri walaupun hanya makanan.

Baru-baru ini, usahawan dan selebriti terkenal, Noor Neelofa Mohd Noor berkongsi satu video mengenai pemberian seutas gelang jenama mewah daripada suaminya, pendakwah bebas Haris Ismail atau PU Riz tatkala baru saja pulang dari solat Jumaat.

Video tersebut dimuat naik menerusi akaun TikTok rasmi milik Neelofa dan menurutnya di dalam video tersebut, ini bukan kali pertama suaminya membuat kejutan seperti tersebut. Malah, dia juga mendakwa suka menonton video kejutan suami buat isteri yang lain yang ada di sosial media.

“Kisah hari ini, suami balik dari solat Jumaat bawa balik hadiah. Terkejut, terharu, happy, syukur dan semua perasaan yang baik-baik Alhamdulillah,” ujar Neelofa.

Selain dari kejutan yang dibuat oleh PU Riz di dalam video tersebut, perkara lain yang menjadi perhatian adalah komen-komen pengikut Neelofa yang masing-masing tidak kalah mencertakan pengalaman mereka apabila suami pulang dari solat Jumaat.

Yang paling menjadi tumpuan apabila komen-komen tersebut dibalas oleh Neelofa sendiri yang juga terhibur dengan komen dan gelagat suami lain di luar sana.


Sejak Mengandung Anak Ketiga Tidak Pernah Sakit. Tiba-Tiba Isteri ‘Pergi’ Sebab Covid. Suami Ni Luah Rasa Terkilan!

Umumnya setiap kali mengandung bukan saja seorang ibu merasa tidak sabar mengira detik untuk dapat bertemu anak yang dikandung lahir ke dunia. Sama sahaja perasaannya bagi seorang ayah, mahu melihat zuriatnya di depan mata dan menjadikan waktu itu cukup bermakna dalam hidup.

Namun hidup ini penuh dengan perkara yang di luar jangkaan dan begitulah yang dilalui oleh seorang suami ini bila mana isterinya yang sebelum ini tidak pernah menghidap penyakit atau alahan semasa mengandung anak ketiga, tiba-tiba ‘pergi’ begitu sahaja akibat Covid-19.

“Saya minta orang ramai jagalah prosedur operasi standard (SOP) kerana saya sudah kehilangan isteri dan anak kerana Covid-19.

“Kasihanilah anak, isteri dan suami masing-masing serta duduklah di rumah kerana boleh alami nasib sama seperti saya,” kata Mohd Fadli Abd Wahab, 35.

Menurutnya, isterinya, Umaisarah Azmi, 25, yang hamil tujuh bulan disahkan meninggal dunia semalam pada 1.25 tengah hari selepas dijangkiti Covid-19, malah anak dalam kandungannya juga gagal diselamatkan.

Tiada Hidap Penyakit Atau Alahan

Katanya, isterinya yang tidak bekerja menghembuskan nafas terakhir ketika dihantar ke Hospital Sultan Abdul Halim (HSAH) di sini, selepas mengadu sesak nafas dan sakit kepala yang teruk.

“Isteri saya tidak pernah menghidap penyakit atau mengalami alahan sejak mengandung anak ketiga mereka.

“Bagaimanapun, dia mengejutkan saya kira-kira 4 pagi semalam selepas mengadu tidak boleh bernafas, kaki dan tangannya menjadi lemah.

“Saya terus membawanya ke HSAH kerana bimbang melihat keadaannya yang semakin lemah sebelum dia dimasukkan ke Zon Merah HSAH.

“Tidak lama kemudian doktor mengesahkan dia meninggal dunia akibat Covid-19,” katanya ketika dihubungi hari ini.

Terkilan Tiada Di Sisi

Mohd Fadli yang menetap di Kampung Pokok Asam di sini, tidak menyangka perubahan sikap isterinya yang tidak sabar untuk menyambut kelahiran bayi mereka adalah petanda dia akan pergi buat selamanya.

Katanya, ketika mengandungkan anak sulung mereka, Muhamad Adam, 3, persiapan yang dilakukannya hanya biasa-biasa tetapi kali ini dibelikan barang yang mahal.

“Saya sentiasa menemani isteri di rumah kerana tidak dapat bekerja disebabkan tempat kerja ditutup berikutan pelaksanaan Perintah Kawalan Pergerakan (PKP) 3.0.

“Saya agak terkilan kerana tak sempat bersama di sisinya ketika dia menghembuskan nafas terakhir dan hanya melihat tubuhnya kaku ketika doktor panggil untuk tujuan pengesahan,” katanya.

Mohd Fadli yang bekerja di sebuah pusat menjual kereta di Padang Temusu di sini, reda dengan pemergian isterinya itu dan jenazahnya selamat dikebumikan di Tanah Perkuburan Islam Kampung Pokok Asam pada 4 petang hari ini.

Menurutnya, dia bersama dua anaknya dan ibu mentua juga menjalani ujian saringan Covid-19 hari ini dan diarahkan oleh pihak Kementerian Kesihatan Malaysia (KKM) untuk kuarantin hingga 26 Julai ini.

Sementara itu, Pengarah Kesihatan Kedah Dr Othman Warijo ketika dihubungi mengesahkan berlaku kematian seorang ibu hamil di HSAH kerana Covid-19 dan keluarga mangsa juga diarahkan untuk dikuarantinkan.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


“Ya Allah, Separuh Nyawa Ku Hampir Hilang.” Wanita Ni Kongsi Kisah Kepala Anak Buah Tertusuk Tayar Kereta Mainan!

Malang tak berbau… Demikian boleh diungkapkan pada anak kecil ini.

Dalam sekelip mata insiden tertusuk tayar kereta mainan berlaku. Segalanya berlaku cukup pantas.

“Ya Allah..separuh nyawa ku hmpir hilg tgk kejadian ptg td..korg semua tlg hati2 jika ada mainan ank kareta2 ke buang lh jdkn ini pngjrn buat kita.. hari ni ptg td ank buah sy tertucuk gan tayar kerata ni.

“Entah mcm mana dia main2 trbuka bnda tu,pstu dia tergolek jatuh atas tayar keta ni.mlm ni kena tahan wad doctor da buat CT scan dn pntau ank buah sy hrp esok dpt lh buang bnda ni..doa kn ank buah sy cept sembuh ye, Aamiin..

Menurut Sue, mainan tak letak merata-rata kerana setiap kali lepas main akan simpn bila dia nak main baru bagi.

“Malah sebelum itu,  mainan tu semua elok tak ada yg rosak dan tercabut.

“Cuma waktu tu dia bermain dengan anak buah adik ipar..anak tu buka tayar kareta2 mainan tu kami tak sedar ank buah saya ni pulak tergolek masa dia duduk dan betul-betul kena kepala dia.

“Sekelip mata saje benda tu terjadi..saya pun tak fikir panjang terus ke hospital..dari jam 4 petang semalam hari ni baru masuk dewan bedah.

“Dia tak berdarah sebab benda tu masih tertusuk kat kepala baby..tapi doctor cakap bila cabut baru akan ada pendarahan sebb tu kena operation juga,”ujar Sue ketika bercerita mengenai insiden yang menimpa anak buahnya bernama Habib.

Moga kisah ini menjadi pengajaran  buat ibu bapa supaya sentiasa alert dan memastikan setiap barang mainan anak-anak tidak dibuang merata sehingga mendatangkan kecederaan pada anak kecil. Semoga adik Habib cepat sembuh.


Konvoi Anak Beranak Balik Raya, Kepulangan Keluarga Ini Cukup Dinanti Sanak Saudara, Hebat!

Memiliki keluarga yang semuanya berkongsi minat yang sama pastinya satu bonus. Bagi Rose Malawati Mohd Ariffin, 46, aktiviti menunggang motosikal berkuasa tinggi bersama suami dan anak-anaknya menjadi satu perkara yang dinantikannya setiap minggu.

Kelibat dia dan suaminya, Syd Ahmad Azimin Syd Jamaluddin, 45 dan dua anak-anaknya, Syd Asyraf Ukail, 22 serta Syd Haziq Uzair, 18 tahun yang turut berkongsi minat yang sama, sentiasa menjadi perhatian setiap kali mereka berkonvoi.

Lebih menarik lagi, bukan hanya dihujung minggu malah satu keluarga ini juga turut sama berkonvoi pulang kampung di hari raya bagi mengelakkan kesesakan lalu lintas.  Dan aktiviti ini menjadi aktiviti wajib mereka setiap kali raya.

Balik Konvoi Raya

“Kalau hendak ke mana sahaja terutama balik kampung di musim perayaan, motorsikallah menjadi pilihan suami dan anak-anak. Sehingga kini boleh dikatakan setiap kali balik ke Teluk Intan dan Kuala Kangsar, kami berkonvoi empat beranak sahaja. Saya ikutkan sahaja [permintaan anak-anak dan suami.

Tidak dinafikan kelibat kami menjadi perhatian apabila berada di atas jalan raya. Mungkin kerana kami sekeluarga. Kalau singgah di R & R pasti jadi perhatian.

Malah saudara mara sendiri sudah tahu dan ternanti-nanti kepulangan kami berkonvoi setiap kali raya.

Tapi yang tak seronoknya, bila balik berhari raya dengan motor, terpaksalah lupakan soal bercantik-cantik dan melaram di hari raya. Terpaksalah pakai seluar,” ujarnya yang turut berkonvoi ketika menziarah sanak saudara di hari raya.

Terpaksa Demi Anak

Bagi ibu anak dua ini, minatnya mula cenderung selepas suami dan anak-anak mula sukakan aktiviti ini.

“Jujurnya saya bukanlah peminat motor apalagi motor berkuasa tinggi. Suami saya usah cakaplah, sudah semestinya itulah minat dan hobinya sejak dulu.

Malah sejak dulu lagi memang dia selalu bawa anak sulung kami setiap kali ada konvoi ke mana-mana.

Bila dah besar sikit, anak sulung saya, Syd Asyraf Ukail pula mengikut jejak langkahnya. Mungkin sudah terbiasa mengikut ayahnya ke mana-mana.

Berbeza pula dengan anak bongsu saya. Dia mulanya minta dibelikan sebuah basikal untuk menganggotai aktiviti kelasnya, tetapi saya larang kerana risaukan keselamatannya ketika itu.

Pada saya daripada keluarkan duit beli basikal baiklah beli sebuah motorsikal sahaja. Malah saya bagitau dia kalau dia setuju untuk dibelikan motorsikal, saya akan turut serta sekali bawa motor seperti ayah dan abangnya. Tanpa saya sangka dia bersetuju dengan cadangan saya. Itulah permulaannya.”

Sejak itu, wanita yang pernah berkhidmat di sebuah bank selama 24 tahun ini mula memberanikan diri menunggang motorsikal berkuasa tinggi bersama suami dan anak-anaknya.

Destinasi Lukut, Negeri Sembilan dengan jarak sejauh 80km menjadi trip pertama bagi Rose Malawati berkonvoi bersama suami dan anak-anaknya.

Perjalanan selama dua jam setengah itu menjadi kenangan terindah buatnya.

“ Pengalaman pertama kali menyertai konvoi empat beranak adalah satu pengalaman yang indah buat saya. Seronoknya kerana bukan hanya menunggang motor sendiri tetapi lebih seronok lagi bila suami dan anak-anak ada sekali.

Menariknya ketika pertama kali, berdebarnya bukan main lagi. Malah tanpa disangka-sangka ada pula polis buat sekatan jalan raya dan tiba-tiba enjin saya berhenti.

Semuanya sebab panik. Walaupun panik tapi saya rasa seronok. Biasanya suami di hadapan, saya di tengah bersama anak bongsu dan anak sulung di belakang sekali.

Sehingga ini kami juga pernah berkonvoi ke Gunung Semanggol, Perak dengan jarak sejauh 330km malah merancang ke beberapa destinasi lain seluruh negara. Seronok dan paling penting dapat luangkan masa bersama suami dan anak-anak,” katanya lagi.

Sumber: Majalah Keluarga


‘Speaking Berabok’, Ikut Cara Perkongsian Budak Kampung Ni. Tiada Apa Pun Mustahil, Pasti Boleh!

Tepuk dada tanya selera dan ada juga peribahasa Melayu menyebut; hendak serubu daya, tak hendak seribu dalih. Ini jelas menggambarkan tentang tekad dan kesungguhan seorang anak kampung ini dalam menguasai bahasa inggeris, nyata tiada apa yang mustahil.

Perkongsian di akaun fn biliknya cukup memberi inspirasi kepada semua dan ini kisahnya, semoga bermanfaat.

BUDAK KAMPUNG BELAJAR BAHASA INGGERIS

Sekitar Darjah 2 dulu, baru dapat keputusan peperiksaan pertengahan tahun. Saya dapat Nombor 1 dalam kelas, tetapi hanya dapat B dalam Bahasa Inggeris. Saya bersekolah di Sekolah Kebangsaan Semut Api, sebuah sekolah rendah di Pantai Cahaya Bulan (PCB), Kota Bharu, Kelantan. Saya ‘ada rasa nak marahkan’ guru ketika itu kerana telah beri homework yang sangat banyak bagi subjek Bahasa Inggeris, sedangkan minggu depan cuti sekolah bermula. Sepatutnya cuti tak perlulah banyak homework. Dahlah payah nak belajar English.

Tamat sesi sekolah, saya berbasikal bersama kawan-kawan, mahu pulang ke rumah. Tahun itu tahun 1995, kawasan PCB ini adalah kawasan peranginan tersohor yang dikunjungi ramai pelancong, termasuklah orang putih. Selain pantainya yang indah, perusahaan batik, songket dan makanan laut amat popular dan menjadi tarikan utama. Tengah hari itu ada kelibat sepasang orang putih sedang berjalan di bahu jalan dari perhentian bas menuju ke kawasan pantai. Sekolah terletak di tengah antara dua tempat ini.

Lelaki mat salleh itu tiba-tiba melambai-lambai ke arah kami berempat. Gayanya macam mahu kami berhenti. Saya berdebar-debar. Kalau dia suruh ‘speaking’ memang nayalah, kami semua tak reti nak cakap Inggeris.

“Hi, guys. I am Allan and this is my girlfriend, Jennifer. We come from Australia…..” saya tidak dapat mendengar dengan jelas kata-katanya. Dia bercakap dengan seorang kawan saya.
“We missed our bus but ……. Beach resort,” tak jelas apa yang ditanya.

Saya perlahan-lahan mendekati mereka. Habis si lelaki ini bercakap, semua orang diam. Senyap tanpa suara.

Tiba-tiba seorang kawan saya mencuit bahu saya, “Weh, mung jawablah (Kau jawablah). Kecek ore putih (cakap dalam Bahasa Inggeris). Dio oyak gapo pung aku tok tahu (Dia cakap apa pun aku tak tahu).”

Saya pun tak reti nak cakap, kawan-kawan lain lagilah tak tahu. Masa tu, saya dapat B dalam Bahasa Inggeris, kawan-kawan lain dapat C, ada yang tak lulus pun.

Mungkin si lelaki ini memahami keadaan kami, dia bertanya, “I thought you learn English in school. Can you speak in English at all?”

Masa itu saya dok mengagak-agak, dia nak ke ‘beach’ iaitu kawasan pantai. Beach Resort. Agak-agak, di kawasan pantailah kot.

“Go there!” saya memberi jawapan, sambil tangan menunjuk ke arah pantai. “You see …. school? Beach …. there,” sambung saya sambil tangan dok buat gaya menunjuk ke arah pantai. Tergagap-gagap macam orang tak pernah bercakap. Takut-takut macam tengah bercakap dengan raksasa.

Saat itu saya menangis malu. Menitis air mata. Entah kenapa hati saya terusik hebat. Saya rasa dijentik.

“Kenapa aku bersekolah dan belajar Inggeris tetapi aku tidak reti bercakap menggunakannya?” hati bertanya-tanya sendiri. Mempersoalkan diri sendiri.

Cerita yang lebih kurang sama berulang beberapa kali. Ada di kawasan pantai, di kedai makan, di kedai batik dan di sekolah. Ramai pelancong berBahasa Inggeris yang datang ke PCB ini. Setiap kali ditegur itulah buat saya rasa malu kerana tak mampu nak menjawab dengan ayat penuh. Rasa malu besar inilah salah satu pencetus kenapa saya MULA SERIUS belajar Bahasa Inggeris.

1) DISOKONG OLEH KELUARGA

“Umi, Abe nok belajar English biar sampai pandai (Umi, Abang nak belajar English sampai pandai). Nok biar buleh kecek supo ore putih (Nak sampai boleh cakap Inggeris macam orang Inggeris),” luah hati saya pada malam itu selepas makan malam kepada ibu saya, Umi.

Jawab Umi, “Boleh, sayang!”

Esok petangnya, saya menunggu Umi dan Abah pulang dari kerja seperti biasa. Siap terhidang di meja satu jag air oren sejuk, seperti biasa saya siapkan untuk menyambut Umi dan Abah. Umilah selalu pesan, “Kalau sayang Umi dan Abah, buatlah air sikit petang-petang, boleh Umi dan Abah minum apabila sampai di rumah.”

Terdengar sahaja bunyi kereta, saya berlari ke luar rumah. Umi keluar dari kereta, berjalan kepada saya. Dihulurkan sebuah bungkusan. Cepat-cepat saya ambil Tak fikir dah pasal air. Saya terus membuka bungkusannya. Bukan selalu dapat hadiah.

Ada dictionary!

Sebuah Kamus Dwibahasa Oxford Fajar Edisi Kedua terbitan 1991. Dan ada sebuah kamus lagi, kecil saiznya. Kamus Dwibahasa MKS sebesar tapak tangan saya ketika itu.

Alhamdulillah, KELUARGA MENYOKONG impian saya! – Ya, keluarga, terutama ibu bapa, kena beri dorongan kepada anak-anak.

2) FIKIR POSITIF “AKU BOLEH” – SELF-MOTIVATION

Saya tahu susah nak kuasai Bahasa Inggeris. Tapi setiap hari dok cakap kepada diri sendiri, “Aku boleh! Aku boleh! Kalau orang lain boleh, kenapa aku tak boleh? Mesti aku boleh juga!”

Beri semangat kepada diri sendiri. Setiap hari beri semangat.

Pernah kawan mengejek, “Oloh, kecek ore putih nah dio, bunying lucu mollek (Alahai, bercakap guna Bahasa Inggerislah dia. Dengar macam lucu sungguh)!”

Tapi saya pekakkan sahaja telinga. Buat tak tahu sahajalah. Setiap kali dengar orang cakap sebegitu, saya beri semangat kepada diri, “Aku Boleh!”

Ketika itu jiwa kanak-kanak memberontak, saya berazam dalam diri, “Ejeklah aku sekarang. Suatu hari nanti, kau akan tengok aku sudah pandai berbahasa Inggeris dan kau tak pandai pun. Ejeklah lagi..”

Geram je nak lawan ejekan kawan. Tetapi entahlah, tak melawan. Sebab pembuli tu badan lebih besar kot. Saya takut. Heheh.

3) BACA, BACA & BACA. READ, READ & READ.

Semasa kecil, setiap hari Nenek saya mengajar saya membaca al-Qur’an. Pesan Mok (nenek sebelah Abah), “Kalau nak pandai al-Qur’an, kena baca al-Qur’an setiap hari.” Samalah macam saya belajar membaca Bahasa Melayu juga. Ketika itu saya sudah pandai baca al-Qur’an dan sudah boleh membaca dalam Bahasa Melayu, walaupun merangkak-rangkak.

Untuk menguasai Bahasa Inggeris pun sama, perlu selalu baca. Setiap hari sekurang-kurangnya SATU MUKA SURAT apa-apa sahaja yang ditulis dalam Bahasa Inggeris. Surat khabar, atau buku teks, atau buku cerita, atau katalog jualan barang, atau iklan. Semuanya saya baca. Kalau tak ada apa-apa helaian untuk dibaca, saya BACA KAMUS. Baca, baca dan baca.

4) BERKAWAN RAPAT DENGAN DICTIONARY

Saya pernah ditegur oleh Tok Mek (nenek sebelah Umi) apabila saya datang ziarah ke rumahnya, saya membawa dictionary bersama saya. Sepanjang perjalanan dari rumah kami ke rumah Tok Mek, ada papan tanda dalam Bahasa Inggeris pun saya baca. Selalunya, signboard nama kedai-kedai orang Cina. Kalau tak tahu maksud, terus saya cari dalam dictionary. Tulis di buku nota kecil.

Selain membaca, saya juga menonton apa-apa sahaja tayangan dalam Bahasa Inggeris. Saya ingat ketika itu ada rancangan ‘Barney & Friends.’ Setiap harilah saya menonton rancangan tersebut. Kalau boleh anda bayangkan, saya menampal ‘selotape’ putih di bahagian televisyen yang memaparkan ‘subtitle’ Bahasa Melayu sebab saya nak melatih pendengaran saya menangkap perkataan Bahasa Inggeris yang dituturkan, sekaligus memahamkan sendiri tanpa membaca terjemahan. Kalau ada subtitle, automatik mata dan kepala saya baca subtitle. Jadi, tutup terus dengan tampal selotape supaya lebih memudahkan fokus.

5) TULIS, TULIS & TULIS. WRITE, WRITE & WRITE.

Saya ‘struggle’ nak mengingat perkataan yang saya pernah jumpa, pernah baca, pernah ingat tapi lupa selepas beberapa lama. Jadi saya tulis, tulis dan tulis. Tulis perkataan satu per satu. Jumpa perkataan yang saya rasa perlu ingat, saya baca, cari maksud, saya tulis perkataan Bahasa Inggeris tersebut bersekali dengan maksudnya dalam Bahasa Melayu.

Saya juga mula menulis AYAT. Jumpa satu perkataan Inggeris, saya akan tengok dalam kamus bagaimana penggunaannya dalam ayat. Ada masanya saya ulang berkali-kali ayat tersebut. Percayalah jika saya sebut, MENULIS ayat menjadikan saya pandai English grammar bersekali dengan kemahiran membuat ayat.

BACA DAN TULIS. Sangat sesuai dengan ajaran Islam.

6) SPEAK TO YOURSELF

Sejak bersemangat nak kuasai Bahasa Inggeris, salah satu ‘penyakit’ baru saya selain menjadi ‘kembar’ kepada dictionary adalah ‘membebel’ seorang diri. Saya baca, saya baca dengan suara kuat. Saya pastikan boleh dengar apa yang saya baca. Kalau saya tak baca kuat, saya takkan ingat.

Kalau baca kuat, saya lebih mudah nak ingat setiap perkataan yang saya sebut. Lama-kelamaan, saya dah boleh bercakap dalam Bahasa Inggeris dengan diri sendiri. Contohnya, kalau saya nak ke toilet, saya akan ‘cakap’ kepada diri, “I need to go to the toilet.”

7) BERFIKIR DALAM BAHASA INGGERIS

Ini PALING PAYAH. Dalam masa 4 bulan saya dah boleh tingkatkan vocabulary and speaking behavior. Tapi saya tak mampu nak ingat semua perkataan. Saya mula perasan kalau saya berfikir dalam Bahasa Inggeris saya akan mudah nak ingat.

“Umi and Abah will be home in 20 minutes, I should prepare the drink now,” saya betul-betul ajar diri berfikir dalam Bahasa Inggeris. Sepertimana saya selalu fikir dalam Bahasa Melayu, saya biasakan diri berfikir guna Bahasa Inggeris.

Setiap kali saya stuck, buntu dan tiada perkataan, saya gunakan kamus dwibahasa yang ada. Cari perkataan Melayu tersebut dan lihat apa perkataan Inggerisnya. Sebagai seorang anak kampung, saya tidak punya luxury atau kemewahan untuk punya electronic dictionary yang boleh tekan dan dengar bunyi sebutan Inggeris dan sebagainya. All I had that time were myself and the dictionary. Kalau tak bantu diri sendiri, siapa lagi nak bantu?

8) KNOW YOUR SURROUNDINGS AND “I CHOSE TO SPEAK TO THE MIRROR”

Ketika itu keluarga tak dapat nak bantu saya ‘berinteraksi’ dalam Bahasa Inggeris. Umi dan Abah sibuk bekerja dari pagi hingga lewat petang. Tak sempat nak sembang apa pun.

Nak bercakap Inggeris di sekolah, kawan-kawan gelakkan saya. Nak bercakap Inggeris dengan cikgu-cikgu, saya pula yang segan terlebih.

Jadi saya pilih bercakap depan cermin. Macam ‘orang pelik’ jugalah. Sendiri-sendiri. Sudahlah bercakap seorang diri, sekarang bercakap sendiri lagi depan cermin. Dalam bilik sendiri. Pelik ye, bukan gila bercakap sorang-sorang.

Umi dan Abah nampak saya berusaha, Abah belikan cermin besar. Letak di ruang depan dekat ruang tamu. Di situ saya bercakap.

Ayat-ayat ringkas sahaja. Contohnya, Umi suruh beli bawang dan santan. Selepas ambil duit daripada Abah, saya akan lalu depan cermin itu dan cakap, “Umi asks me to buy some onions and also coconut milk” – ayat ini ada dalam coretan saya di kamus dwibahasa kecil saya, sampai hari ini saya simpan.

9) ‘BROKEN ENGLISH’ IS OK, THAT IS HOW WE IMPROVE OURSELVES

Masuk pertengahan Darjah 4, saya boleh kata vocabulary saya sudah banyak peningkatan. Setahun lebih jugalah saya usaha. Masa ini keputusan peperiksaan saya sudah banyak peningkatan, sudah dapat A berkali-kali.

Saya tambahkan cabaran diri dengan menyertai pertandingan berasaskan Bahasa Inggeris. Saya masih ingat saya masuk pertandingan ‘story-telling’ dan tajuk pertama saya ialah “Butterfly Is A Beautiful Insect” di mana saya sediakan teks sendiri dan meminjam tudung Umi untuk dijadikan sebagai kepak rama-rama. Ketika itu, sudah pastilah semuanya kucar-kacir.

Our first language is not English. So it is okay if our first, second and third speeches were delivered in ‘broken English’. That is HOW we LEARN. Saya dapat hadiah tempat pertama, keyakinan “Aku Boleh!” saya makin meningkat.

Broken pun broken juga. Tapi janganlah sampai ke sudah brokeeeen je. Improve-lah sikit-sikit ye. Sikit-sikit, lama-lama jadi bukit.

Jika dulu “I need to go to the toilet,” lama-lama dah terbiasa, sempoi sahaja cakap, “I need to go to the loo.” Lebih sopan dan stylo gitu. Heheh.

DO IT, DON’T QUIT

Secara kesimpulannya, “Jangan hentikan sesuatu perjuangan yang kita sudah mulakan” – Abah selalu pesan. Kalau nak berlawan, berlawan sampai habis. Saya tahu saya mampu tingkatkan penguasaan Bahasa Inggeris saya, sedikit demi sedikit. Jadi, saya tak mahu berhenti.

Nak kuasai Bahasa Inggeris atau mana-mana pelajaran, saya tanamkan 3 Keazaman (3K):
KEINGINAN – Kita kena pesan kepada diri sendiri, KITA MAHU DAN KITA BOLEH BUAT.
KESUNGGUHAN – Bersungguh. Tak boleh main-main. Tapi masa yang sama, tetap enjoy dan santai. Jangan malas.
KETABAHAN – Jangan malu, jangan putus asa, teruskan usaha. Kena sabar. Kena banyak sabar.

Hasilnya alhamdulillah, pernah dapat awards atas sebab English presentations di New York, Vienna, Korea, Australia dan pelbagai lagi. Hard works paid off!

Foto ihsan daripada fotografi bersama pihak Berita Harian, 10/05/2016. Dua kamus ini dibeli pada 1995. Umi dan Abah simpan sampai ke hari ini. Buat kenangan. Ada coretan perkataan-perkataan yang saya tulis dulu, dengan tulisan semasa di bangku sekolah rendah.


“Rumah Dekat Dengan Kubur Mak Ayah.” Pilih Tinggal Dengan Ibu Saudara, Permintaan Anak Mangsa Nahas Duke  Ini Undang Sebak Netizen.

Empat tahun berlalu, namun insiden kemalangan ini masih basah diingatan kita semua. Stau kes kemalangan yang melibatkn pasangan suami isteri di Lebuhraya Duta-Ulu Kelang (DUKE) pada 2015 pasti tidak dapat dilupakan oleh orang ramai terutama sekali ahli keluarga mereka. Malah dek kerana kecuaian orang lain, sekelip mata dua beradik menjadi yatim piatu.

Dalam kejadian 2 Mei 2015 itu, Fairuz Nizam Husain, 35, dan isterinya Nova Safitri Azhari, 27, serta bayi mereka Nur Firuza Annisa, enam bulan, maut dalam nahas jalan raya semasa dalam perjalanan pulang ke rumah mereka di Taman Muda, Batu Caves, dekat sini.

Yatim piatu sekelip mata

Kemalangan berlaku disebabkan kecuaian dua buah pemandu Perodua Myvi yang berlumba diatas lebuhraya telah mengkibatkan kenderaan dinaiki Fairuz Nizam, isterinya serta anak mereka terbalik selepas dilanggar oleh salah sebuah Myvi

Akibatnya anak-anak arwah iaitu Nur Firuza Amira Fairuz Nizam dan Nur Firuza Aqila Fairuz Nizam  menjadi yatim piatu dalam sekelip mata.

Rumah dekat kubur ibu bapa

Akibat daripada itu, dua beradik tersebut menjadi rebutan antara dua pihak untuk dijaga. Hampir empat tahun turun naik mahkamah, akhirnya Nur Firuza Amira Fairuz Nizam dan Nur Firuza Aqila Fairuz Nizam sah bakal dijaga oleh ibu saudaranya iaitu Datin Yusnidah Hussain.

Namun, apa yang cukup menyentuh hati apabila mendengar keinginan salah seorang daripada anak-anak yatim itu. Sebab kenapa mereka memilih untuk tinggal bersama ibu saudaranya adalah untuk berada hampir dengan kubur ibu dan bapa mereka.

Dalam penghakimannya, Zaim berkata mahkamah mengambil kira kemahuan kanak-kanak itu dan bersetuju bahawa kebajikan kanak-kanak perlu diberi keutamaan bagi memastikan mereka membesar dalam keadaan sempurna dan penuh kasih sayang.

“Salah seorang anak ini telah sampai umur mumayyiz dan boleh menentukan dengan siapa dia hendak tinggal, dalam kes ini anak yang dituntut telah sampai umur mumayyiz, iaitu Nur Firuza Amira berumur 11 tahun.

“Mahkamah telah mengambil keterangan anak ini dan dia menyatakan suka dan selesa dengan mama, iaitu panggilan kepada plaintif (Yusnidah) dan memberi alasan rumah sekarang (rumah Yusnidah di Gombak) berdekatan dengan kubur arwah ibu bapanya dan memudahkan untuk dia pergi menziarah,” kata hakim itu semasa membacakan  keputusan hadanah itu.

Sehubungan itu mahkamah berpendapat adalah tidak wajar untuk memisahkan kedua beradik itu dan mendapati plaintif telah memberi kasih sayang sebaiknya kepada mereka.

Selain itu, pegawai Jabatan Kebajikan Masyarakat, yang telah memberi keterangan sebelum ini, juga merumuskan melihat psikologi kanak-kanak itu gembira dan berpendapat perkembangan kanak-kanak itu akan lebih baik jika mereka tinggal dengan orang yang mereka suka.

Menjaga sejak kecil

Ketika ditemui selepas prosiding, Yusnidah dan kedua beradik itu dilihat menangis dan memeluk antara satu sama lain dan berulang kali menzahirkan kesyukuran atas keputusan mahkamah.

Menurut Sinar Harian, Yusnidah Hussain telah menjaga mereka sejak kecil lagi dan akan terus menjaga mereka selepas hak penjagaan tersebut diterima secara sah.

Walau bagaimanapun, hubungan kedua-dua beradik itu dengan nenek mereka tidak akan dipisahkan. Mereka tetap kan dapat bertemu dengan nenek mereka pada hujung minggu dan juga cuti sekolah.

Rentetan daripada kisah tersebut, rata-rata netizen berasa sebak apabila megetahui permintaan kedua-dua kanak-kanak tersebut.

Keinginan tinggal bersama ibu saudara atas sebab berhampiran dengan pusara ibu dan ayah betul-betul mengundang sedih.


“Walau Serba Kekurangan, Sejuk Mata Memandang, Tersusun Dan Cantik.” Luar Nampak Biasa Aje Tapi Dalam Kemas Dan Bersih!

Sejuk mata memandang rumah yg bersih dan kemas ini biarpun rumah kecik jika pandai kemas dan cantik hasilnya memang memukau mata.

Biarpun rumah biasa-biasa aje, ia bukan alasan untuk menjadikan rumah kelihatan kotor.

Begitulah menerusi perkongsian puan Norimah Khalid yang  berkongsi sebuah rumah yang diluar kelihatan sebuah rumah yang dihuni sebuah keluarga yang menjalani kehidupan biasa. Namun didalam kediaman ini sungguh inspirasi!

Dihias cantik dan kemas biarpun barang yang digunakan biasa-biasa aje. Malah rata-rata warganet  memuji sikap rajin pemilik kediaman berkenaan. Ikuti lanjut susun atur rumah ini.

Bukan ukuran miskin atau kaya..kalau kita jaga kebersihan kita.rumah yang miskin pun boleh kelihatan kaya..

Rumah yang bersih adalah rumah yang bahagia .

BAHAGIAN LUAR RUMAH

Kelihatan biasa aje tanpa di cat namun tetap kemas dan bersih.

RUANG TAMU

Dekorasi sederhana namun cantik mempersona. Apa yang pasti bersih kemas dan tersusun.

KAMAR TIDUR

Ringkas tapi memikat mata memadang.

BAHAGIAN DAPUR

Bersih. Biarpun serba kekurangan, perkakasan dapur di susun dengan kemas.

Moga jadi inspirasi bahawa untuk hidup bahagia adalah pilihan kita. Hidup seadanya mampu juga bahagia!

Sumber: Norimah Khalid

Mesti baca: Ramai Anggap Biasa Je, Rupanya Ini Punca Tulang Jadi Reput. Take Note Semua!


Temui Bayi Comel Terperangkap Di Tingkat Atas, Antara Mangsa Banjir Yang Berjaya Diselamatkan!

Seorang anggota penyelamat tidak menyangka menemui bayi comel dalam operasi mencari dan menyelamat mangsa banjir di Taman Sri Muda, Shah Alam, Selangor baru-baru ini.

Tidak dapat keluar apabila tingkat bawah dinaiki air

Sarjan Awang Abdullah Sani Awang Alehan, 42, dari pasukan Gerakan Am (PGA) Hulu Kinta, di sini berkata beliau bersama tiga lagi anggota yang sedang menaiki bot menemui keluarga bayi berkenaan terkandas di tingkat atas sebuah rumah teres dua tingkat.

Katanya bayi perempuan berusia empat bulan itu bersama ibu bapanya dan seorang lagi kanak-kanak, diselamatkan selepas mereka tidak dapat keluar apabila tingkat bawah rumah berkenaan dinaiki air paras pinggang.

“Petang itu saya memandu bot bersama tiga lagi anggota dan dua daripada kami terpaksa memanjat sengkup rumah tersebut sebelum membawa mereka keluar melalui tingkap,manakala saya dan seorang lagi anggota menyambut mangsa menaiki bot untuk dihantar ke tempat selamat,” katanya ketika dihubungi Bernama.

Semalam, gambar Awang Abdullah Sani memegang bayi perempuan bertopi dan berpakaian serba merah tular serta dikongsikan di media sosia Facebook dan Instagram Polis Diraja Malaysia (PDRM), dengan rata-rata netizen melahirkan rasa syukur dan terharu bayi comel itu dapat diselamatkan.

Awang Abdullah Sani yang juga bapa kepada lima anak, berkata beliau antara 128 anggota dan pegawai PGA dari Perak iaitu Batalion 1, Batalion 2, Batalion 3, Batalion 6 dan Pusat Latihan PGA yang dikerahkan bersama bot ke Selangor bagi bantuan operasi menyelamat mangsa banjir sejak Ahad lepas.

Berkongsi lebih lanjut, Penolong Jurulatih Jasmani Pusat Latihan PGA Hulu Kinta yang sudah 21 tahun berkhidmat itu berkata operasi bantuan tersebut disifatkan amat bermakna bagi pasukannya kerana dapat membantu ramai mangsa walaupun kepenatan.

“Sejak dari Ahad lagi kami sibuk dengan kerja-kerja menyelamat dan sanggup tidak tidur demi menyelamatkan mangsa banjir. Saya hanya sempat tidur dua jam pada hari ketiga (semalam), malah gambar yang tular itupun saya ketahui melalui orang lain,” katanya.

Menurutnya beliau terkejut apabila dimaklumkan bahawa gambar itu turut dimuat naik di Facebook dan Instagram PDRM sehingga meraih pelbagai komen warganet


Nyahbeku Makanan Dengan Mudah & Selamat, Ini Tip Yang Dikongsikan Oleh Hanis Zalikha. Ibu-Ibu Boleh Take Note Ye!

Selebriti yang juga instafemes ini bukan sahaja cantik dan bergaya, bahkan cukup pandai memasak dan menitikberatkan soal kesihatan diri serta keluarganya.

Hanis Zalikha sering memuat naik tip di dapur untuk pengikutnya. Baru-baru ini, dia berkongsi tip cara nyahbeku makanan dengan cara yang mudah.

“Biasa dilakukan untuk mencairkan bahan mentah adalah dengan merendam dalam bekas berisi air. Tahukah anda ini adalah amalan yang salah,” Tulis Hanis di kapsyennya.

Dia kemudiannya memberi 3 cara yang betul untuk nyahbeku makanan:

3 kaedah nyahbeku bahan mentah yang betul adalah dengan meletakkannya di bawah air yang mengalir. Yang kedua, letak di ruang chiller semalaman (macam dalam gambar) dan yang ketiga gunakan fungsi “defrost” pada microwave. Pastikan dimasak terus,”jelas Hanis lagi.

Menurut Hanis lagi, Kaedah nyahbeku yang tidak betul boleh menyebabkan keracunan makanan sekiranya tidak dimasak dengan sempurna.

“Sekiranya tidak dinyahbeku dengan betul ketulan ais pada bahan mentah tidak cair sepenuhnya dan apabila di masak tidak sempurna bahagian yang masih ada ketulan ais akan menyebabkan bakteria membiak dan boleh jadi punca keracunan makanan,”ulas Hanis lagi.

Perkongsian tersebut turut mendapat respond dari peminatnya yang masing-masing memberi maklum balas serta berkongsi pengalaman masing-masing.


Buat Kerja Sikit Rasa Sakit. Rupanya Masalah Bahagian Tulang Ekor Selepas Bersalin.

Lazimya ada segelintir ibu selepas melahirkan anak akan merasa sakit di hujung tulang belakang.

Kesannya apabila buat kerja banyak sikit, cepat lenguh. Diri lama sikit, dah rasa sengal-sengal dekat belakang. Kalau baring atas simen atau lantai, mudah rasa ngilu dan sakit.

Ikuti lanjut perkongsian Dr Zubaidi Hj Ahmad melalui postingnya.

Salah satu punca kesakitan pada tulang ekor (coccyx) ialah proses melahirkan anak. Kesakitan pada tulang ekor ini dinamakan coccydynia. Ia kerap berlaku pada kelahiran normal melalui faraj.

Tulang ekor (coccyx) ialah sekumpulan tulang yang terakhir pada tulang belakang kita. Ia mempunyai 5 tulang yang berbeza. Adakalanya tulang-tulang ini bercantum menjadi 2 atau tiga segmen. Ia dicantumkan pada tulang belakang yang lebih besar oleh ligamen, yang membenarkan pergerakan antara tulang belakang dan tulang coccyx.
.
Ketika melahirkan bayi, bayi dikeluarkan melalui saluran peranakan (rahem dan faraj). Pergerakan bayi dari rahem ke luar melalui faraj memberikan tekanan fizikal pada tisu di sekeliling.

Tekanan ini boleh menyebabkan bengkakan dan koyakan pada tisu-tisu tersebut. Jika tekanan itu terlalu kuat, ia boleh menyebabkan tulang coccyx terseliuh (dislocate). Dalam kes yang jarang berlaku ia boleh menyebabkan tulang coccyx ini patah. Dalam kes-kes yang agak ekstrem, tulang yang patah boleh menusuk ke saluran dubur dan menyebabkan pendarahan.
.
Selalunya wanita yang sedang sakit ketika proses melahirkan tidak perasan tulang coccyxnya patah. Ini kerana kesakitan ketika melahirkan lebih kuat dari kesakitan akibat patah tulang coccyx. Setelah beberapa hari, barulah sakit di bahagian hujung tulang belakang dapat dirasakan. Walaubagaimanapun kadang-kala patah tulang coccyx dapat dikesan ketika lahir apabila terdengar bunyi seperti ranting yang patah.
.
Oleh itu wanita yang hamil anak yang bersaiz besar dinasihatkan menjalani pembedahan Caeserean kerana fizikal yang besar boleh menyebabkan tulang coccyx tercedera. Begitu juga jika bayi dilahirkan secara songsang. Proses kelahiran yang sukar akan memudahkan kecederaan ini.

Adakalanya wanita yang hamil itu sendiri mempunyai tulang coccyx yang tidak normal. Kelima-lima tulang itu mungkin bercantum menjadi satu dan melekat pada tulang belakang menyebabkan ia tidak boleh lagi bergerak bagi memberikan laluan ketika ketika bayi dilahirkan. Ia mudah patah atau terseliuh apabila wanita meneran bayi keluar.
.
Wanita yang pernah mengalami kecederaan tulang coccyx perlu memberitahu doktor yang menyambut kelahiran bayi bagi mengelakkan kerosakan tulang tulang coccyx lebih teruk. Kecederaan tulang coccyx biasa berlaku pada wanita yang agak obese dan terjatuh dari tangga dengan posisi duduk.

Hentakan pada tulang coccyx menyebabkan tulang itu cedera. Sekiranya wanita itu hamil dan melahirkan bayi bersaiz besar, ia akan menyebabkan kecederaan pada tulang coccyx ini bertambah teruk.
.
Kesakitan akibat kecederaan tulang ini semasa proses kelahiran selalunya ditanggung beberapa minggu terutama apabila ketika duduk atau berubah posisi dari bangun ke posisi berdiri.

Kesakitan ini membuatkan pesakit tidak dapat melakukan kerja rutin seharian dengan baik. Saya menasihatkan wanita yang mengalami kesakitan pada tulang coccyx akibat melahirkan anak harus berjumpa doktor untuk pemeriksaan.

Pemeriksaan fizikal dan xray akan dilakukan untk mengesahkan kerosakan pada tulang coccyx. Selalunya kecederaan sebegini akan pulih dalam masa beberapa minggu. Kebiasaannya 6 hingga 8 minggu.
.
Saya merasa simpati jika musibah ini berlaku pada wanita yang melahirkan. Tidak banyak yang boleh dilakukan kecuali doktor akan memberikan ubat penahan sakit sama ada berbentuk tablet atau suntikan. Pembedahan tidak membantu kecuali mengeluarkan tulang yang patah. Pembedahan bukanlah rawatan terbaik kerana banyak ligament dan otot yang melekat pada tulang coccyx ini. Ia boleh membawa komplikasi yang lebih teruk.

TIPS UNTUK REDAKAN KESAKITAN.

1. Tuamkan ice pack dibahagian belakang untuk mengurangkan bengkak dan sakit.
2. Ketika tidur, seeloknya tidur baring mengiring. Elakkan tidur terlentang atau menangkup, ia akan memberi tekanan kepada punggung dan tulang coccyx.
3. Ketika duduk, lapikkkan bantal di bahagia belakang badan.
4. Anda juga boleh berendam dlm kolam air panas atau tab mandi. Ia bagus utk merehatkan otot-otot pelvis yg melekat apda tulang coccyx yg sakit.
5. Mommy juga perlu disiplin utk minum air yang cukup dan makanan makanan yg banyak serat utk mengelakkan sembelit.
6. Minta suami urutkan selalu. Urut dengan minyak panas atau minyak yg boleh melegakan sengal2 badan.
7. Jangan paksa diri kalau tak larat, jangan angkat barang2 berat dan dapatkan kualiti tidur yang baik dan cukup.

Sumber: Dr Zubaidi Haji Ahmad


Pernah Viral Gelagat Makan Ubat Hingga 30K, Kini Tular Kembali Celoteh Sebagai Penolong Kelas Buat Warganet Terhibur.

Kanak-Kanak ini pernah viral suatu ketika dulu tahun 2018 apabila aksinya sukar makan ubat sehingga membuat kiraan 1 hingga 10 mencuit ramai warganet. Lebih menarik, view video telah tular sehingga 30K share!

Terbaharu, kanak-kanak ini tampil pula dengan celotehnya sebagai penolong ketua kelas. Gaya cara penyampainnya telah mencuit hati apabila ramai terhibur.

Dalam video yang dikongsikan oleh pengguna Twitter atas nama Amrlamnnn, kanak-kanak perempuan itu berada di dalam kereta bersama keluarganya dalam perjalanan pulang dari sekolah.

Menceritakan peranannya sebagai penolong dan gaya memarahi murid yang nakal mencuit hati.

Manakala murid yang tidak nakal pula, kanak-kanak itu berkata dia akan menggunakan nada yang lembut untuk meminta mereka pulang ke tempat duduk.

Celoteh kanak-kanak ini membuatkan ramai terhibur dengan gaya spontannya.

Gelagat kanak-kanak itu bercerita tentang tugasnya membuat ramai terhibur dan geli hati dengan dua personaliti berbeza yang dimainkan sebagai penolong ketua darjah.

VIRAL 30K SHARE KISAH MAKAN UBAT

Memang mencuit hati!


Bila Nak Bagi Bantuan, Tiba-Tiba Satu Kelas Ibu Ayah ‘Meninggal’. Rupanya Ini Sebabnya.

Anak-anak ni memang pelbagai ragam. Termasuk lah hal komunikasinya. Begitulah pengalaman lucu yang dikongsi oleh guru matematik,Sekolah Kebangsaan (SK) 1 Gombak, Mohd Fadli Salleh apabila salah seorang murid darjah satu, salah faham mengenai makna ‘meninggal’ apabila beranggapan ibu bapa ‘meninggal’ apabila pergi bekerja.

Malah perkongsian mencuit hati ini mendapat perhatian ramai apabila mendapat lebih 2K share.

Hari ini Kak Aziah datang ke sekolah sampaikan hadiah dan juga kiriman sumbangan kawan-kawan dia untuk Dana Kita.

Yang kelakarnya, lepas aku dapat sekotak pensel warna ni aku terus bergerak ke kelas tahun 1. Aku ketuk pintu, minta izin guru semasa dan bertanya,

“Siapa anak yatim?”

Sunyi sepi satu kelas.

“Awak tahu tak anak yatim tu apa?”

Sekelas geleng kepala.

“Oh, okey. Cikgu tukar soalan. Siapa yang ayah atau mak dia dah meninggal?”

AYAH IBU MENINGGAL PERGI KERJA…

Seorang murid angkat tangan. Murid lain terkebil-kebil.

“Oh, ayah awak dah meninggal ke?”

Dia angguk kepala.

“Habis tu awak tinggal dengan siapa? Dengan mak? Ke dengan nenek?”

“Saya tinggal dengan pengasuh. Papa dan mama meninggal pergi kerja.”

Terus aku rasa nak panjat tiang bendera tadi. Guru perempuan yang ada dalam kelas gelak sambil tutup mulut dah. Murid lain yang awalnya terkebil-kebil pakat mula angkat tangan,

BILA DAH SALAH FAHAM

“Cikgu. Ayah saya meninggal juga.”

“Saya pun. Mama meninggal dekat nenek baru pergi kerja,” sahut yang lain.

“Sudah. Sudah. Cikgu tak nak agih la kat kelas awak hari ni. Nanti hari lain cikgu datang. Cikgu check senarai nama dengan guru kelas lah. Tak boleh harap kat awak ni. Tak faham apa.”

MACAM-MACAM HAL

Terus aku berlalu pergi cari anak yatim dan murid dari keluarga bercerai di tahun 2 dan 3 untuk agih warna, buku doodle dan lebihan Calips tempoh hari.

INI  SEBABNYA BILA IBU AYAH ‘MENINGGAL’.

Tak boleh tanya murid tahun satu awal tahun begini. Banyak vocab belum mereka kuasai.

Ada ke patut ayah meninggal kat rumah pengasuh untuk pergi kerja. Hari-hari la mak ayah meninggal kemudian balik semula. 🤦♂


“Perasaan Menunggu Anak Meninggal Dunia Adalah Perasaan Yang Saya Tak Nak Ulangi.” Fazley Yaakob Dedah Anak Kedua Hidap sindrom ‘squeaky baby’

Penyanyi dan cef selebriti, Datuk Fazley Yaakob membuka cerita mengenai anak keduanya, Ahmad Fieradz Shah, 12, yang menghidap sindrom ‘squeaky baby’ semenjak dilahirkan.

Menurut Fazley, dia pernah diberitahu oleh doctor yang anaknya itu hanya mempunyai tempoh hayat sehingga usia lima tahun sahaja.

“Anak kedua saya banyak ujian. Ketika isteri sedang hamil anak kedua, dia hampir keguguran sebanyak lima kali. Bayi tersangkut leher, jantung lemah, kecil sangat dan macam-macam perkara lagi.

“Bila dia dilahirkan sebulan setengah daripada masa yang sepatutnya, keadaan dia kurus dan tak cukup nutrisi. Bila pemeriksaan dijalankan, Fieradz ada lubang berdekatan dengan leher dan dia mempunyai sindrom squeaky baby.

“Apabila Fieradz bernafas, ada bunyi dan segala rongga badan dia kecut ke dalam. Doktor pernah cakap, umurnya mungkin sampai lima tahun, jika dia masih hidup sekali pun, kita kena masukkan tiub di tekak Fieradz.

“Alhamdulillah, kini dia sudah berusia 12 tahun dan kami dapat melalui segala rintangan bersama,” jelas Fazley.

Pelantun lagu Asmara ini bagaimana pun enggan mengulangi lagi perasaan menanti anak yang menanti waktu ‘meninggal dunia’.

“Jika dia salah makan, muka semua bengkak dan tekak ketat, akan muntah macam pili air. Selaku ibu bapa, menanti masa untuk anak itu ‘pergi’ seperti yang dikatakan doktor adalah pengalaman yang orang tak pernah tahu. Sebab itu ramai yang terkejut.

“Saya sangat bersyukur, Fieradz boleh bermain bola, skateboard, kemana-mana saya dukung dia sebab takut dia terjatuh atau terlanggar. Hakikatnya, perasaan menunggu anak meninggal dunia adalah perasaan yang saya tak nak ulangi,” tambahnya.

Untuk rekod, Datin Azrene Ahmad pernah 13 kali keguguran sepanjang mendirikan perkahwinan mereka selama 16 tahun.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Bukan Senang Tiada Suami, Kena Tempuh Banyak Cabaran” – Ziana Zain

“Orang akan mengumpat sampai mati dengan status ibu tunggal ini. Sesiapa bergelar J’ akan sentiasa orang bercakap”

Itulah kata-kata yang terungkap dari bibir penyanyi tersohor negara, Ziana Zain apabila mengulas mengenai kehidupan sebagai ibu tunggal sering menjadi buah mulut ramai, sejak empat tahun lalu.

Pernah berdepan detik hitam dalam rumah tangga, anak seni berusia 55 tahun ini akui ibu bapa dan keluarga adalah penguat semangatnya dalam terus mengharungi cabaran hidup.

“Selama empat tahun ini, saya sering fikir macam mana kalau ibu bapa saya dah tiada nanti, anak saya macam mana. Adik beradik lain semua ada suami, saya tiada suami. Anak empat orang.

“Tapi mereka selalu ingatkan saya untuk terus kuat kerana Allah itu ada. Mereka pesan setiap ujian yang diberi, Allah nak naikkan darjat dan ampun dosa kita. Itu yang buatkan saya kuat semangat.

“Bukan senang tiada suami, hidup dengan anak sahaja, kena tempuh banyak cabaran seperti mulut orang, tanggapan orang, kerja kita sampai larut malam, penampilan kita, macam-macam orang cakap.

“Saya cuma minta kepada Allah untuk jaga saya dan maruah saya demi anak-anak. Ngeri kalau fikirkan,” katanya memetik laporan Xtra.

Tidak mahu lagi dibelenggu episod pahit, pelantun lagu Putus Terpaksa ini terus bangkit dengan semangat yang dibawanya demi anak-anak.

“Tipulah ibu tunggal tak menangis, saya selalu ingatkan diri saya agar terus kuat tapi kadang-kadang kita akan menangis. Itu lumrah.

“Kalau fikir balik, saya akan tertekan tak mahu lagi fikir. Cukup saya alaminya sebelum ini selama empat tahun. Saya perlu bangkit.

“Saya selalu lihat anak-anak saya, keperluan hidup mereka, itu penguat semangat saya, saya kena bangun. Sentiasa bersemangat. Kita kena tunjuk pada anak-anak yang diri kita bersemangat.

“Berkat semangat, Alhamdulillah sebab kita selalu berpesan pada mereka, Allah sentiasa dorongkan anak-anak saya dipermudahkan dalam pembelajaran. Dapat lanjutkan pelajaran.

“Tiada siapa yang beri kita semangat kecuali Allah S.W.T” ujarnya dalam keadaan sebak.

Terdahulu, Ziana berkahwin dengan Armin pada 9 Mei 1998 dan dikurniakan tiga anak lelak 77 dan seorang perempuan berusia 11 hingga 20tahun.

Namun pasangan ini bercerai pada 12 Julai 2018 selepas Ziana membuat tuntutan cerai atas dakwaan penderaan mental yang dialaminya serta fizikal terhadap anak mereka.

Sumber : Xtra


Dua Beradik Ditemui Rentung, Datuk Tak Sangka Sambutan Hari Lahir Jadi Detik Akhir Pertemuan

Pagi tadi kita dikejutkan dengan kes kebakaran yang berlaku di sebuah rumah di Kampung Simpang Tiga, Gombak. Kebakaran itu sememangnya begitu menyedihkan apabila dua kanak-kanak yang juga adik beradik rentung dalam kejadian kira-kira jam 4 pagi.

Difahamkan mangsa terperangkap di dalam rumah sewa itu selepas jeriji rumah mereka berkunci kerana ibu dan bapa keluar kira-kira jam 3.00 pagi.

Terakhir jumpa minggu lalu sebelum kejadian

Memetik laporan dari Harian Metro, datuk mangsa, Lokman Marni, 53 memaklumkan yang sambutan hari lahirnya pada minggu lalu adalah pertemuan terakhir bersama dua orang cucunya iaitu Syaza Alfisya Muhammad Fauzan, 10 dan adiknya Muhammad Al Qayyum Muhammad Fauzan, 7.

Ujarnya, mangsa dan keluarga telah pulang ke kampung di Sungai Besar pada 26 Disember yang lalu dan ternyata ia adalah pertemuan terakhir mereka.

“Saya jumpa cucu sulung dan adiknya minggu lalu, ketika mereka sekeluarga balik ke kampung meraikan hari lahir ke-53 saya dan tak sangka itu kali terakhir bertemu,” katanya.

Menurut Lokman lagi, dia hanya mengetahui berkenaan kebakaran tersebut apabila mendapati dua panggilan tidak berangkat kira-kira jam 4 pagi.

“Saya difahamkan anak dan menantu saya keluar makan sekitar 3 pagi kerana kelaparan.

“Anak saya dihubungi jiran yang memaklumkan rumah mereka terbakar. Sejurus itu, anak saya tiba tetapi kawasan rumah tidak dapat didekati berikutan bomba sedang memadamkan sisa kebakaran,”katanya.

Anak hamil 8 bulan dibawa ke hospital

Dalam pada itu, pemandu agensi kerajaan itu menyatakan yang anaknya yang hamil 8 bulan telah berada di lokasi kejadian namun pihak bomba tidak membenarkan untuk mendekati.

Dia juga telah dibawa ke Hospital Selayang dengan segera selepas terpijak kaca bagi merawat luka dan pemeriksaan kandungan.

“Menurut anak saya, arwah kakak berdekatan almari baju dan adiknya di sebelah katil dalam bilik utama,” katanya.

Lokman juga dilihat tidak dapat menahan tangis apabila kehilangan kedua-dua orang cucunya sewaktu mereka semua menanti kehadiran orang baru sekitar sebulan lagi.

Jiran tak tahu ada orang di rumah

Jiran mangsa dikenali sebagai Rahmat Razali, 33, mengatakan yang dia tidak mengetahui ada orang di dalam rumah terbabit selepas menyedari kebakaran yang berlaku.

Dia dan beberapa jiran telah mengalihkan kenderaan dan benar-benar tidak tahu ada mangsa di dalam rumah sebelum diberitahu bahawa ibu dan bapa kanak-kanak tersebut tiada di rumah sewaktu kejadian.

“Pada ketika itu, api sedang marak dan kami jiran-jiran dan anggota bomba bantu padamkan kebakaran.

“Saya cuba memanggil orang yang ada dalam rumah tetapi tiada sahutan, pintu depan pula bermangga. Saya ingatkan tiada orang, tetapi kemudian ada jiran maklumkan ada dua kanak-kanak dan ibu bapa mereka tiada,” katanya.


Kasih Abang, Dukung Pengantin Perempuan Yang Tidak Boleh Berjalan Serah Pada Suami. Undang Sebak Wargamaya!

Tidak dapat dinafikan hubungan adik beradik telah terjalin sejak kecil, hidup dan membesar bersama sememangnya penuh dengan rasa kasih sayang. Apa yang pasti hubungan istimewa sesama adik beradik bolehlah diibaratkan seperti isi dengan kuku, sangat akrab!

Hal ini samalah seperti video yang dikongsikan di aplikasi TikTok oleh @83suka dengan memuatnaik momen yang cukup mengharukan ketika majlis perkahwinan adik perempuannya yang tersayang.

Dia dengan rela hati mendukung adik perempuannya yang juga merupakan pengantin pada hari tersebut untuk menuju ke pengantin lelaki, ini memandangkan adik perempuannya itu tidak boleh berjalan dan hanya boleh bergerak menggunakan kerusi roda.

“Alhamdulillah. Lepas ni ada orang boleh jaga Kak Cik. Sedih sebenarnya melepaskan. Terima kasih adik ipar terima Kak Cik seadanya.

“Walau sudah bergelar isteri orang, kasih sayang kami tetap sama”

Selain itu abangnya juga meminta agar adik iparnya terus menyayangi adiknya hingga ke akhir hayat dan pimpinlah tangan adiknya hingga ke syurga.

Bahkan dia juga berharap orang ramai dapat sama-sama mendoakan kebahagiaan adiknya yang kini telah berumahtangga.

Meninjau di akaun tiktok pengantin perempuan pula, dia turut mengucapkan terima kasih kepada abang tersayang yang telah sudi mendukungnya hingga ke pelaminan ketika akad nikah dan turut mengucapkan terima kasih kepada suaminya yang sudi menerima kekurangan dirinya.

Situasi ini cukup menyentuh hati dan mencuri tumpuan dan telah ditonton lebih sejuta tidak sampai satu hari ia dimuat naik.

Rata-rata sebak dan dan bangga melihat kasih sayang antara adik beradik yang ditunjukkan dalam keluarga ini. Netizen juga turut mendoakan agar pasangan ini terus berbahagian hingga keakhir hayat.


“Tak Sia-Sia Nakal Dalam Kelas.”Walaupun Jarak Umur 26 Tahun, Lelaki Ini Nekad Pikat Cikgu Sendiri

Jodoh pertemuan, adalah di tangan Allah yang menentuan tiap perjalanan kehidupan hamba-Nya. Kadang-kala sejauh mana pun kita mengelak untuk menerimanya, jika sudah ditakdirkan, itulah yang terbaik untuk kita.

Seperti pasangan ini, meskipun jarak umur sebanyak 26 tahun, itu tidak menghalang Muhammad Daniel, 22, untuk memikat serta menyulam cinta dengan cikgunya sendiri, Jamilah Mohd, 48.

Danial yang kini sudah sah menjadi suami kepada Jamilah mendedahkan bahawa dia sama sekali tidak menyangka dapat memikat Jamilah yang merupakan guru Bahasa Melayu ketika di tingkatan tiga pada tahun 2016.

Danial yang begitu senang dengan keperibadian Jamilah mengakui hubungan mereka ketika itu tidak lebih daripada seorang murid dan juga guru yang sama sekali tidak mempunyai perasaan terhadap satu sama lain.

“Saya anggap dia (isteri) sebagai cikgu saja walaupun menyenangi sikapnya yang penyayang dan rapat dengan pelajar tidak kira daripada kelas depan mahupun belakang.”

“Setahun juga isteri mengajar kelas saya namun kami terputus hubungan selepas saya masuk ke tingkatan empat.”

“Kami ada terserempak di bilik guru dan saya ada menyapanya dan bertanya khabar tetapi setakat itu saja.”

Danial kemudiannya mula nekad untuk mengenali hati budi Jamilah selepas isterinya yang guru ketika itu menghantar kiriman ucapan ulang tahun di aplikasi WhatsApp ketika dirinya di tingkatan lima.

Sejak itu, kami jadi rapat dan timbul perasaan sayang hingga saya berasa untuk cuba dekat dengannya.

Pada satu hari, saya beranikan diri untuk luahkan perasaan namun isteri tolak dengan alasan faktor dan statusnya sebagai guru.

Akan tetapi, saya enggan berputus asa dan cuba cari jalan dengan menghubungi dan menghantar kiriman WhatsApp hingga pada satu hari, dia tidak mengangkat panggilan serta membalas mesej saya.

“Tindakannya yang mendiamkan diri itu membuatkan saya nekad ke kawasan perumahannya walaupun tidak tahu lokasi yang tepat dan ditakdirkan saya jumpa rumahnya kemudian terus datang serta berterus terang dengannya.”

Namun begitu, ketika itu Jamilah masih menolak untuk menjalinkan hubungan serius dengannya kerana tidak yakin sejauh mana ia akan bertahan namun, sikap tidak berputus asa ditunjukkan Danial menjadi faktor kepada pernikahan mereka pada tahun 2021.

“Saya tak mengalah dan cuba memujuknya hingga dia lembut dan terima saya.”

“Sejak awal lagi, saya sudah berterus terang dengan keluarga dan Alhamdulillah, kedua belah pihak beri restu serta tidak menghalang.

“Berkat restu mereka, kami sepakat untuk berkahwin dan perancangan awalnya (kahwin) pada 2019 kemudian 2020 tetapi disebabkan pelaksanaan Perintah Kawalan Pergerakan (PKP) maka tarikh pernikahan ditangguhkan ke 25 November 2021.

“Kami nikah di Masjid Jamek Bandar Kota Tinggi dan ada buat majlis persandingan cuma kecil-kecilan saja dengan menjemput keluarga serta kenalan terdekat.

Sementara itu, Jamilah mengatakan bahawa dia sama sekali tidak terfikir untuk menjalinkan hubungan dengan mana-mana lelaki selepas berpisah dengan bekas suaminya pada 2007.

“Memang ada yang nak kenal tetapi saya tak mahu malah puas saya tolak dan jauhkan diri daripada suami sekarang selepas dia meluahkan perasaannya.

“Bagaimanapun, saya tak dapat elak kerana Allah sudah tetapkan dia jodoh saya.

“Suami datang dengan keyakinan dan orangnya bersungguh malah tidak rahsiakan hubungan kami dengan keluarganya jadi itu antara sebab saya terima juga lamarannya.

Video pasangan ini menjadi tular di TikTok selepas Muhammad Danial memaparkan fasa dirinya daripada seorang pelajar sehinggalah menjadi suami kepada Jamilah.


Tular Kerana Menangis Lihat Gambar Arwah Ayah, Kanak-Kanak Ini Lepaskan Kerinduan Di Pusara Ayah Selepas Pulang Sekolah

Ibu dan ayah adalah tempat kanak-kanak untuk bermanja, namun ada juga yang tidak dapat merasai kemanisan bermanja ini apabila ibu atau ayah telah pergi untuk selamanya.

Ingat lagi dengan seorang kanak-kanakyang dipanggil Omok. Omak pernah tular suatu ketika dulu apabila videonya mengundang sebak netizen apabila dia senyap-senyap menangis apabila melihat gambar arwah ayahnya ditelefon.

Sekali lagi, kanak-kanak ini mencuri perhatian netizen apabila dia ke pusara ayahnya selepas waktu persekolahan bagi melepaskan kerinduan.

“Ayah.. Omok nak pergi sekolah ni”

Antara salah satu yang menarik perhatian ramai adalah perkongsian seorang ibu dikenali Aishah Sanusi di aplikasi TikTok mengenai anak lelakinya di sebuah tanah perkuburan Islam.

Menurut Aishah, anaknya yang mesra disapa ‘Omok’ menatap gambar arwah ayahnya yang meninggal dunia pada penghujung tahun lalu dengan memberitahu dia mahu pergi ke sekolah.

Balik sekolah nak jumpa ayah, rindu…

Ceritanya lagi, anaknya meminta untuk dibawa berjumpa ayahnya selepas balik dari sekolah bagi melepaskan kerinduan yang bersarang dihati.

Moga jadi anak yang soleh, berjaya dunia dan akhirat…

Perkongsian itu mengundang rasa sebak di kalangan warganet sebaik sahaja kanak-kanak yang memakai uniform sekolah Tadika Kemas itu mengucap salam dan mencium batu nisan di pusara ayahnya.

Masing-masing menitipkan doa agar kanak-kanak ini membesar menjadi anak yang soleh dan berjaya di dunia dan akhirat kelak.

Al-fatihah, salam takziah. Sesungguhnya kehilangan orang tersayang terutama ibu bapa adalah kesakitan yang tiada ubatnya.

[TIPS]


Diuji Suami Terlibat Dengan Musibah, Isteri Cuba Fokus Perkara Ni Untuk Bangkit!

Malang tidak berbau, demikianlah apa yang kita faham tentang kejadian apabila berlakunya kecelakaan atau musibah terhadap diri seseorang.

Pun begitu, kita juga sering dinasihatkan agar sediakan payung sebelum hujan. Ini sebagaimana cadangan yang ingin dikongsikan oleh saudara Azizul Azli bilamana seorang isteri berdepan dengan ujian suami ditimpa musibah agar dapat segera bangkit untuk meneruskan kehidupan.

BILA SUAMI KEMALANGAN?

Tidak banyak yang kita boleh cadangkan bila jadi begini. Tetapi ia bukanlah akhir kepada sebuah kehidupan.

Ramai saja wanita yang berdikari sendiri selepas sesuatu peristiwa duka berlaku.

Apa saya boleh cadangkan.

1. Usahakan cari satu pekerjaan tetap, yang ada potongan KWSP sebaiknya. Tetapi anaknya masih terlalu kecil.

2. Jika tidak dapat pekerjaan tetap, ibu ini perlu lakukan ushakan kerja tambahan lagi selain mengasuh dan menjahit sedia ada.

3. Manfaatkan duit KWSP suami jangan lebih dari RM2000 untuk jadikan modal berniaga kecil kecilan. Perniagaan online banyak yang tidak perlukan modal.

4. Fokus pada jana pendapatan untuk keluarga hidup dulu. Jangan pasang impian beli rumah dulu untuk 5-10 tahun kedepan selagi kehidupan anak dan ibu belum stabil.

BUAT SEMUA SUAMI,

1. Belilah takaful perlindungan diri dan kemalangan. Ia tidaklah mahal mana pun sebenarnya.

2. Janganlah terlalu lama menangguh untuk membeli rumah pertama, 1-5 tahun lepas kahwin sebaiknya ada rumah pertama. Biar kecil dan sempit, janji rumah sendiri.

3. Saya kecewa bila ada suami kata, “alah nanti aku meninggal pandai pandai lah mereka hidup”.

Apakah kita tak simpati pada anak dan isteri kita bila jadi begini.

4. Rumah jika kita beli, biarpun kecil ada perlindungan MRTT atau MLTT. Jika sesuatu berlaku, anak isteri ada sebuah kediaman buat mereka teruskan hidup ini.

5. Saya juga pernah dengar, “Alah, nanti pandai pandailah dia kahwin lagi”. Jangan ingat ada semua lelaki nak ambil dan jaga isteri dan anak kita nanti.

BUAT SEMUA ISTERI,

1. Buatlah simpanan sendiri, jangan hanya bergantung suami.

2. Belilah perlindungan kemalangan buat suami dan masukkan nama sendiri. Bila suami meninggal, anda ada perlindungan diri.

3.Ada yang saya pernah nampak Pos Malaysia jual hanya RM80 setahun untuk perlindungan sehingga RM80,000.

Saya walaupun bukan ajen takaful, saya galakkan semua isteri belilah lindungi suami sendiri.

4. Pujuk, pujuk, pujuk dan bantulah suami untuk beli rumah pertama dan bukannya minta gelang sampai kekaki atau asik nak minta bercuti luar negeri.

Kita tak tahu, bila ujian buat kita pula. Bersedialah sebelum datangnya ujian seperti ini.


Ulam Pucuk Kari, Bukan Sahaja Sedap Malah Banyak Khasiat.  Sayangnya Ramai Tak Tahu!

Daun kari selain menjadi bahan wajib untuk menyediakan masakan kari dek kerana aromanya yang sedap.  Diakui juga, banyak khasiatnya untuk kesihatan apabila dimakan mengikut pangalaman orang dulu-dulu.

Pun begitu,  tidak semua antara kita menjadikan amalan memakan daun kari ini sebagai keniasaan.   Menyedari ini,  puan Gee Fauziah mengumpulkan beberapa perkongsian ilmu berkenaan khasiat daun kari ini.  Jom lihat perkongsiannya itu.

Sarapan pagi ni nasi lemak dengan pucuk kari. Orang dok cakap pokok kari depan rumah tu dah banyak pucuk. Ambik buat ulam sedap tu. Banyak khasiat. Walau taktau sangat khasiat apa. Cuba la jugak sikit. Alhamdulillah memang sedap sungguh. Ada yang penah makan ka ulam ni?

Sebab ramai kongsi petua dan khasiat daun kari ni, saya edit dan compile kat sini. Boleh sama2 sihat dan awet muda.

?Masni Mat Saad➡Terang mata

?Noriyah Yahya➡Byk kalsium..bgs untuk gigi n tulang..x yah beli susu anlene dah

?Cahaya Petunjuk Nor Hidaya➡Baguih untk Keputihan

?Halimah Ali➡Saya makan pucuk kari 2-3tangkai setiap pagi bersama 3helai daun jarum 7 bilah, selawat baca doa kesembuhan.  Alhamdulillah dh lebeh 6tahun sembuh. sebelomnya saya makan setiap hari 2biji 3kali sehari ponstand.pil ni lagi kuat dari panadol,telan panadol langsung tk berkesan.saya dapat ilmu makan daun kari dari seorang penjual jamu katanya untuk migren.

?Aida Afrina➡daun kari ni pucuknya org ckap mlmbatkan penuaan.wallahhualam…

?Jamilah Mat➡Pucuk kari ni bgus utk dlaman wanita..sya blajar mkn ulam daun kari ni dgn arwah mak mertua

?Zura Ibrahim➡prevent kanser. bagus pucuk dan daun kari. org kata bangsa yg kurang kanser ialah org india pasal selalu letak daun kari dlm masakan sudah tentu kari depa

? Rayyan Harraz➡Sedap pucuk kari lps mkn kuar angin

?Hasmuni Abdullah➡Peluh badan pun wangi…

?Siti Raudah➡Pucuk kari, menghilangkan bau badan yg tidak enak

?Chinta Darin Sofea➡saya suka pucuk kari buat ulam. . .lawas air besar. .

?Riza Razif➡Utk kurangkan kolestrol dalam badan … doc. Sdr yg suruh makan ..sehari setangkai daun kari

?Nora Zimah➡yg kturunan kencing manis nak elak mkm 7 helai 1 hari selama 3 bulan jgn lupa selawat

Ini pula perkongsian info daripada Uztaz Amir Hussain.

Ramai cakap sedap makan dengan sambai nyioq, sambai belacan, budu dan goreng celup tepung.

Kiriman :Gee Fauziah Razali via MAHN


Hebat Ibu Ni, Nak Cantik Guna Barang Dapur Je. Wajah Memang Nampak Sweet Twenty!

Sebenarnya macam-macam cara kita boleh lakukan untuk nampak cantik dengan menggunakan bahan semulajadi terutamanya bahan-bahan yang sedia ada di dapur. Bukan sahaja murah kosnya malah diakui berkesan dan telah pun diamalkan oleh ramai antara kita.

Ini sebagaimana yang dikongsikan oleh seorang wanita dan juga seorang ibu yang membahasakan dirinya sebagai Ema Tunz di laman sosial. Kalau sekali pandang, memang nampak awet muda.  Dan nak tahu apa rahsianya, jom semak perkongsiannya ini.

Bila baring, sebelum tido malam, tepek je hirisan timun kat muka dan biar sampai pagi. Kategori bantuan kecemasan jugak cara ni, rawatan segera untuk kulit kita. Bila bangun pagi, kompom rasa sejuk dan segar. Letak kat mata pun dah ok terutama yg ada masalah sembab, lingkaran gelap bak panda.

KHASIAT TIMUN UNTUK KULIT

1Timun (Cucumis sativus) mengandungi pelbagai penurun lipid yang menghasilkan kesan penyejukan semulajadi.

2 Timun melembapkan kulit sebab mengandungi 95% air.

3 Vitamin E dalam timun mampu menyihatkan kulit, meningkatkan pengeluaran kolagen dan anti-penuaan. Fuhh menarik kan?

4 Antioksidan dalam timun menghilangkan kerengsaan. Jadi, timun adalah pilihan terbaik untuk rawat hyperpigmentation dan kulit lesu.

Dahh la senang jumpa kat pasar. Harga terlajak murah dan mampu milik. Rugi laa kalau tak manfaatkan khasiat timun ni.

Selain ini, Ema Tunz juga ada berkongsi petua lain yang diamalkannya. Dan dikatakan boleh buat kulit muka terasa anjal dan tegang.

RESEPI KULIT ANJAL

bahan-bahan: tepung beras + madu + putih telur

Cara penyediaan : Gaul semua bahan dan akan membentuk gel porcelin. Bila tepek kat muka, masker akan bersilau dan kulit pun jadi tegang setegangnya.

Banyak lagi cara nak kreatif guna tepung beras. Nah ada lagi extra 3 RESEPI ye, waktu cuti ni boleh amalkan.

RESEPI JERAWAT KURANG
( tepung beras + lidah buaya + madu )
Jika amalkan selalu, masalah jerawat dapat dikurangkan. Campurkan 3 bahan tersebut. Biarkan 20 minit, pastu bilas hingga bersih. Masker ini dapat mengurangkan jerawat & memudarkan parut.

 KULIT GLOWING BERSERI
( tepung beras + yoghurt )
Oles rata ke muka atau badan. Masker ini membantu hilangkan bintik hitam, bekas luka, dan kulit kusam. Kedua bahan ini juga dapat meremajakan kulit dari dalam, sehingga membuatnya bercahaya secara semulajadi.

SCRUB TUBUH
( tepung beras + madu + gula + minyak kelapa )
Gaul rata & jadikan scrub. Scrub ini akan mengbuang sel-sel kulit mati. Oleh itu, sel kulit baru akan aktif membuatkan kulit uols lebih lembut.

sumber : Ema Tunz


Viral Gelagat Lucu Pasangan Suami Isteri Ini. Salah Satu Rahsia Rumahtangga Kekal Bahagia

Viral gelagat lucu pasangan suami isteri ini. Sesungguhnya bahagianya rumahtangga apabila ada gelak ketawa menjadi perkara biasa dalam kehidupan rumahtangga. Namun, apabila rumahtangga itu dalam keadaaan serius, bercakap jika perlu dan tiada tolak ansur tentu rumahtangga itu suram. Justeru, jadikan unsur-unsur kelucuan ada dalam kehidupan anda dan pasangan.

Begitu juga dengan umahtangga pasangan muda ini yang begitu aspirasi buat keluarga bahagia. Sejak perkongsian pasangan ini  semalam , di laman facebook Farah Izwanie yang memaparkan video seorang isteri  sedang makeupkan suaminya  dengan menggunakan alatan solek iaitu maskara. Seakan isteri sedang bermain ‘pondok-pondok’ dengan suaminya. Lucukan!

Dalam pada itu, kelihatan kekalutan suaminya yang melahirkan kerisauan terhadap alatan solek yang akan menyebabkan matanya tercedera telah mendapat perhatian ribuan netizen, sekali gus video yang dipaparkan menjadi viral! Lebih lucu,  dialek Kelantan dan kata-kata yang ucapkan itu membuatkan ramai yang tidak kering gusi. Malah ada yang mengakui menonton banyak kali video ini.

Biarpun, video ni nampak biasa-biasa aje, namun reaksi inilah yang harus ada dalam rumahtangga.

Gelak ketawa biarlah menjadi penyeri kehidupan, walaupun ada masalah yang melanda. Biarlah manis bercinta ketika sebelum berkahwin  tetap manis sehingga akhir hayat.

Jom, kita lihat video ni. Moga ia menjadi aspirasi untuk kita kukuhkan ikatan perkahwinan yang dibina! Klik kat link ni

Sumber: farah izwanie


Perlu Buat 5 Perkara Ni, Agar Lebih Subur & Cepat Mengandung!

Mendengar perkataan subur mungkin tidak menjadi perkara penting  bagi yang belum berkahwin. Namun perkataan ini sekali sekala akan menjadi sesuatu yang serius bagi seorang wanita yang telah beberapa tahun berumah tangga namun masih belum dikurniakan anak sebagai penyeri.

Menjalankan pemeriksaan kesuburan adalah salah satu langkah bijak yang perlu anda lakukan. Pun begitu, anda juga  harus cuba untuk memastikan semua aspek penjagaan kesihatan dan kesuburan tetap terjaga. Apakah ia? Jom semak.

1. Pilih Makanan Sihat
Makanan yang sihat pastinya adalah makanan yang baru dimasak. Selain itu pilihlah buah-buahan segar dan juga sayuran yang masih lagi segar. Lebih baik jika anda boleh elakkan dari memakan makanan yang dipanaskan semula kerana zat dan gizi dalam makanan tersebut telah berkurangan.
Ketiga-tiga makanan sihat ini adalah pilihan terbaik untuk meningkatkan keseimbangan hormon progesteron kesuburan.

2. Kawal Berat Badan

Tubuh yang kurus tidak menjanjikan tahap kesuburan yang tinggi. Sebaiknya cuba capai BMI yang ideal. Jika anda terlebih berat, banyakkan senam dan kurangkan makanan karbohidrat. Jika anda tidak cukup berat, ambil supplimen dan makanan yang sesuai untuk menaikkan berat badan secara sihat.

3. Elak Kafein
Kafein baik untuk merangsang otak malah merangsang daya seksual namun ianya kurang sesuai untuk perkembangan hormon kesuburan. Tingkatkan kesuburan anda dengan amalan meminum dua gelas susu sehari. Itu lebih baik!

4. Elak Aktiviti Berat
Aktiviti yang terlalu lasak juga akan mengganggu kesuburan anda. Elakkanlah mengangkat barangan yang terlalu berat kerana ini akan memberi kesan kepada peranakan anda. Berat melebihi 20kg, sebaiklah elakkanlah diangkat. Banyak kesannya pada sistem peranakan.

5. Lakukan Pemeriksaan Rahim
Jika tempoh perkahwinan anda sudah agak lama, cuba ke hospital dan periksa kesihatan rahim anda. Periksa tahap kesuburan serta permasalahan lain yang boleh mengganggu anda untuk mengandung. Masalah pada rahim seperti endometriosis, fibroid atau masalah pada ovari boleh menjejaskan peluang anda untuk hamil walaupun anda sebenarnya subur. Jadi kena periksa!


Apabila Kau Tiada Suami Yang Mampu Jadi Pelindung, Allah Akan Hantar Malaikat Untuk Memelihara Kau Dan Anak-Anak.

Perkahwinan adalah penyatuan dua jiwa yang berkongsi segalanya. Suka duka, begitu juga tanggung jawab.

Si suami jangan hanya melepas semua tanggung jawab kepada isteri semata-mata. Nak nak lagi jika masing-masing bekerja. Kena ringan tulang dan bantu apa yang patut. Usah asyik goyang kaki sahaja dengan alasan penat sedangkan dua-dua bekerja.

Zaman ni bukan zaman boleh berharap suami akan setia hingga hujung nyawa. Suami mudah mengugut,

“Aku kahwin lagi satu, baru kau tahu!” hanya untuk membuatkan si isteri tunduk dan patuh. Mungkin ada sesetengah yang berbuat demikian, namun jangan anggap mereka lemah.

Itu yang ingin disampaikan oleh wanita ini apabila kawannya sendiri pernah melalui situasi tersebut.

Bukan mahu menunjukkan si isteri derhaka, namun sekurang-kurangnya bersuara jika ada perrkara yang tidak betul dan diperbaiki untuk keharmonian rumah tangga jua.

Kawan saya pernah diuji begini. Suaminya cuba membuat isterinya tunduk melutut dan merayu supaya tidak diduakan. Mungkin dia mahu merasa ada kuasa sebesar pemerintah gila.

Walaupun sudah berumahtangga agak lama, tapi si suami tak pernah tahu kekuatan sebenar si isteri. Kelembutan isteri dianggap kelemahan yang boleh dipergunakan.

Kawan saya ni ketika tu sedang sarat mengandung. Menunggu hari je nak bersalin. Jadi silap haribulan lah nak menduga emosi mak buyung. Garang perempuan bawa perut ni lain macam sikit.

Saat si suami sebut sahaja yang dia nak menambah cawangan, kawan saya ni dengan penuh senyuman membalas tuntutan suaminya:

“Elok juga tu! Kahwin je lah. Saya pun jemu layan nafsu awak. Barang tak sebesar mana, main pun sekejap. Buat sakit hati je melayan. Carilah orang lain ganti tempat saya.
Awak nak saya pergi pinangkan ke? Lagi cepat lagi bagus. Saya pun nak beranak dah ni.”

Jadi tak si suami berkahwin baru?
Tak. Diam begitu je. Sampai sekarang belum jumpa jodoh baru.

Kawan saya pula memang dah malas peduli biang suaminya yang asyik layan awek WeChat. Dia hanya sibukkan diri berniaga online untuk sara anak², kumpul duit, beli kereta baru. Laki tak boleh pinjam..kah kah!

Perempuan zaman sekarang bijak mencari nafkah sendiri. Suami nak hanyut dengan hiburan dunia, lantak pi kat dia. Berseronoklah sampai tulang membongkok, kerandut mengecut. Takda sapa kisah.

Nanti bila dah tua, tak ada sapa peduli, boleh buat cerita di Harian Metrofulus ‘Ayah Tua Menangis Diabaikan Keluarga’. Pembaca yang tak tahu cerita mungkin jatuh kesian. Tapi ahli keluarga yang melaluinya, boleh sebut “meh” saja.

To all single moms out there, saya tahu betapa susahnya kamu berjuang untuk membesarkan anak-anak. My mom dah lalui semua tu. It was hard for her, and for us too. Tapi Alhamdulillah, sekarang mak dah boleh menarik nafas lega. Anak² dah besar dan pandai bawa diri. Tak ada yang merapu hala.

Apabila kau tiada suami yang mampu pegang tanggungjawab sebagai pelindung, Allah akan hantar malaikat untuk memelihara kau dan anak-anak. Itu yang kami rasa waktu tu. Sentiasa dilindungi dan dirahmati. InsyaAllah, waktu perit ini akan berakhir dengan kebahagiaan.

Stay strong mommies.
Love!


Nak Anak Hafal Al Quran Ketika Usia 2 Tahun, Ini Tip Yang Mak Ayah Boleh Lakukan!

Kisah Ahmad Ziyyad Mohd Zahir yang baru berusia dua tahun lapan bulan tetapi sudah berjaya menghafal 42 Surah ternyata sangat membanggakan kita. Pastinya terdetik di hati setiap mak ayah untuk menjadikan anak-anak kita juga seperti Ziyyad.

Satu kejayaan besar bila mana Ziyyat berjaya menghafal 42 Surah termasuklah surah Al Waqiah dan Ar Rahman serta kesemua ayat lazim Muqadam. Hebatkan?

Menurut ibunya, Nurul Shahida Lukman, 27, bacaan al-Quran sudah menemani hidup anaknya sejak dari kandungan hinggalah kini. Itulah penghiburnya setiap hari. Malah Ahmad Ziyyad mula menghafal ayat al-Quran sejak berusia 11 bulan lagi.

Bila terfikirkan anak-anak kita, barulah kita perasan pasti ada cara atau didikan kita sendiri yang kurang tepat dalam memperkenalkan Al Quran kepada anak-anak. Jom kita sama-sama muhasabah diri kita. Jangan rasa terlambat tetapi ini yang boleh dilakukan untuk jadikan anak kita juga cintakan Al Quran seperti Ziyyad.

1. Sentiasa Baca & Dengar Ketika Hamil
Mulakan dengan pembacaan Al Quran saban hari ketika anda disahkan hamil. Ketika dalam kereta juga pasanglah ayat-ayat ini sebagai halwa telinga anda. Ketika di dalam kandungan anak masih boleh menerima dengan baik setiap yang diperdengarkan padanya.

2. Tingkatkan Memori Anak
Malah mengikut kajian sains, pada usia dua tahun, kapasiti otak kanak-kanak menyamai 80 peratus otak dewasa. Sebab itulah usia tersebut adalah paling sesuai untuk dimulakan latihan menghafaz. Jadi sentiasalah bacakan Al Quran bersama mereka. Biar terpahat di memori mereka.

3. Memainkan Video
Apa yang mak ayah boleh lakukan adalah memasangkan cakera padat video Al-Quran di rumah atau di dalam kereta ketika hendak ke mana-mana. Memainkan VCD surah-surah Al-Quran pada setiap masa mampu menimbulkan minat anak-anak terhadap surah yang diperdengarkan.

4. Surah Di Youtube
Gantikan lagu kanak-kanak yang kita selalu pasangkan pada anak-anak di Youtube dengan bacaan surah buat mereka. Pasang setiap hari terutama ketika hendak tidur. Jika anak-anak begitu taksub dengan lagu-lagu ini pasti turut sama terkesan dengan ayat Al Quran.

5. Pasangkan Ketika Tidur
Biasakan memperdengarkan surah daripada Al-Quran ketika anak sedang tidur. Menurut satu kajian luar negara, memperdengarkan lagu dengan irama yang perlahan ketika bayi tidur mampu meningkatkan kemampuan memori si bayi tersebut. Oleh itu, pilihlah audio bacaan Al-Quran yang dibacakan secara jelas dan perlahan-lahan.

6. Dahulukan Al-Quran berbanding Bahasa Melayu dan Bahasa Inggeris.
Jangan terlalu risau anak anda berkemungkinan tidak dapat membaca dan lambat membaca. Cuba alihkan mereka dengan Al Quran berbanding ajaran lain. Anak-anak mungkin keliru diajar dengan tiga perkara berbeza dalam masa yang sama, secara serentak.

7. Mulakan Menghafal Sebelum Kenal Huruf
Mengikut kajian sains, kanak-kanak yang belajar menghafal akan meningkatkan kuasa otak kiri mereka. Otak kiri bertanggungjawab untuk menganalisa secara analitikal seperti sains, matematik dan bahasa manakala otak kanan pula bertindak untuk berfikir secara holistik seperti perkara berkaitan seni dan muzik. Ramai juga huffaz (penghafal quran) daripada kalangan orang buta. Ini bermakna seseorang yang tidak mengenal huruf juga boleh menghafal al-Quran dengan baik.

8. Gunakan Daya Kreativiti
Kad imbasan juga boleh digunakan untuk membantu menarik minat anak-anak. Sebagai contoh, bayi berusia setahun akan membuatkan ibu bapa terpaksa menarik perhatian bayi mereka untuk menyebut setiap kad imbasan kerana pada waktu ini, mereka dalam peringkat suka meneroka dan mula melakukan pelbagai kerja sendiri dan kurang fokus terhadap apa yang ibubapa inginkan. Ini lebih ketara untuk kanak-kanak lelaki berbanding perempuan.

9. Galakkan Anak-anak Hafal Surah Sebanyak Mungkin
Semakin panjang dan semakin banyak surah yang dihafal, semakin tinggi kekuatan memori mereka. Jika mereka telah selesai menghafal sesuatu surah, minta
mereka teruskan dengan surah yang lain pula.

10. Ulang Semula Membaca
Kaedah mengulang ini bukan sahaja sesuai untuk kanak-kanak, bahkan orang dewasa juga. Mengulangi dengan kerap apa yang telah dihafaz mampu mengubah memori
jangka pendek menjadi memori jangka panjang. Ini juga boleh dilakukan dengan menvisualkan setiap ayat Al-Quran yang ingin dihafaz.